
Rasė ir kultūra 


Skaitytoją būtų kuo nustebinti kalbant apie Žmonių 
rasių indėlį į pasaulio civilizaciją serijoje brošiūrų, skirtų 
kovai su rasiniais prietarais. Tačiau veltui eikvotume 
jėgas ir popierių, parodydami, kad šiuolaikinis mokslas 
nepateikia jokių vienos ar kitos rasės intelektualinio 
pranašumo ar atsilikimo įrodymų, jei tuo tik nesąmo- 
ningai savo akyse reabilituotume rasės sąvoką, many- 
dami įrodę, kad didžiosios žmoniją sudarančios etninės 
grupės, kaip tokios, kiekviena savaip praturtino L 
kultūrą. 

Tik mes anaiptol neketiname laikytis tokių principų, 
kurie suformuluotų viso labo atvirkštine rasizmo dok- 
triną. Kai biologines rases mėginama charakterizuoti pa- 
gal specifines psichologines savybes, tiek pozityvus, tiek 
negatyvus jų apibūdinimas prasilenkia su moksline 
tiesa. Nercikia pamiršti, kad Gobineau, kurį istorija 
pripažino rasistinių teorijų tėvu, “rasinę Žmonių nely- 
gybę“ aiškino, vis dėlto ne kiekybiniu, o kokybiniu 


požiūriu: jo manymu, didžiosios primityviosios rasės, 
sudariusios pirmykštės Žmonijos pagrindą — baltoji, 
geltonoji ir juodoji — buvo nelygios ne tiek savo abso- 
liutine verte, kiek skyrėsi tam tikrais savo sugebėjimais. 
Išsigimimą jis greičiau siejo su rasių kryžminimusi negu 
su atskirų rasių padėtimi visoms bendroje verty- 
bių skalėje; tai galop turėjo pakenkti visai Žmonijai, pa- 
smerktai vis spartesniam rasių kryžminimuisi. Tačiau 
pirminė antropologijos nuodėmė — tai grynai biologinės 
rasės sąvokos painiojimas (be to, įsivaizduojant, kad 
netgi tokioje ribotoje srityje ši sąvoka gali pretenduoti į 
objektyvumą, o tam prieštarauja šiuolaikinė genetika) su 
sociologiniais bei psichologiniais žmonių sukurtų kul- 
tūrų padariniais. Vos taip nusidėjęs Gobineau iškart 
atsiduria užburtame rate, kuris veda nuo gal ir netyčinės 
intelektualinės klaidos prie nevalingo bet kokių bandy- 
mų diskriminuoti ir eksploatuoti įteisinimo. 

Tad šioje studijoje, kalbėdami apie Žmonių rasių in- 
dėlį į pasaulio civilizaciją, nenorime teigti, kad Azijos ar 
Europos, Afrikos ar Amerikos kultūrinių įnašų origina- 
lumą sąlygoja tas faktas, jog šiuose kontinentuose, ap- 
skritai paėmus, gyvena skirtingos rasinės kilmės žmo- 
nės. Jei tokio originalumo ir esama — oO tai neabejotinas 
dalykas — tai jis priklauso nuo geografinių, istorinių, 
sociologinių aplinkybių, o ne nuo skirtingų sugebėji- 
mų, susijusių su anatomine ar fiziologine juodaodžių, 
geltonodžių arba baltaodžių sandara. Tačiau mums pa- 
sirodė, kad ši brošiūrų serija, nors ir dėdama pastangas 


įtvirtinti neigiamą požiūrį į rasių nelygybę, gali tuo pat 
metu išleisti iš akių kitą taip pat labai svarbų Žmonijos 
gyvenimo aspektą: tai, kad Žmonija vystosi ne monoto- 
niškai tolygiai, o per nepaprastai įvairias visuomenių bei 
civilizacijų formas. Ši intelektualinė, estetinė, sociologinė 
įvairovė nesusieta jokiais priežasties-pasekmės ryšiais 
su ta, kuri egzistuoja biologinėje sferoje tarp tam tikrų 
žmonių grupių, ji tik vystosi lygiagrečiai jai kitoje plot- 
mėje. Bet tuo pat metu ji skiriasi nuo biologinės dviem 
svarbiais požymiais. Pirmiausia, ji yra kito lygmens. 
Pasaulyje žymiai daugiau kultūrų nei rasių, juk vienos 
skaičiuojamos tūkstančiais, o kitos — vienetais. Pavyz- 
džiui, dvi kultūros, sukurtos vienos rasės Žmonių, gali 
tiek pat, ar net labiau skirtis negu dvi kultūros, priklau- 
sančios rasiniu atžvilgiu tolimoms Žmonių grupėms. 
Antra vertus, priešingai negu rasinė įvairovė, kur pa- 
grindinis dėmesys skiriamas rasių istorinei kilmei ir jų 
padėčiai erdvėje, kultūrinė įvairovė kelia daugybę 
problemų, nes kyla klausimas, ar ji padeda Žmonijai 
vystytis, ar yra tam kliūtis; šis bendro pobūdžio klausi- 
mas, aišku, apima ir daugybę kitų. 

Pagaliau (ir tai ypač svarbu) reikia išsiaiškinti, kas yra 
toji įvairovė, antraip rasiniai prietarai, vos išrauti iš bio- 
loginės dirvos, gali prigyti naujoje. Nes kas iš to, jei pir- 
mas sutiktas asmuo pritars mums, jog neteikia intelek- 
tualinės nei moralinės reikšmės tam faktui, kad kažkieno 
oda juoda ar balta, o plaukai lygūs ar garbanoti, o mes 
nutylėsime kitą klausimą, kuris, kaip rodo patirtis, 


peršasi iškart: jei nėra įgimtų rasinių privalumų, kaip 
tuomet paaiškinti, kad baltaodžių išvystyta civilizacija 
pasiekė akivaizdžią didžiulę pažangą, o spalvotosios 
tautos atsiliko: vienos pusiaukelėje, kitos — pavėlavu- 
sios tūkstančius ar net dešimtis tūkstančių metų? Todėl 
negalime teigti, kad žmonių 7asi4 nelygybės problemą 
išspręsime tą nelygybę paneigdami, jei kartu neatsi- 
žvelgsime ir į žmonių kultūrų nelygybę (ar skirtingumą), 
kas visuomeninėje sąmonėje — de facto,jei ne de jure — 
yra glaudžiai susiję. 

Kultūrų įvairovė 


Tam, kad suprastume, kuo ir kiek skiriasi žmonių 
kultūros, ar tie skirtumai neutralizuoja vienas kitą, ar 
vienas kitam prieštarauja, ar kartu suformuoja darnią 
visumą, juos pirmiausia reikia išskaičiuoti. Štai čia ir 
prasideda sunkumai, nes turime įsisąmoninti, kad įvai- 
rios žmonių kultūros skiriasi ne tuo pat ir ne tiek pat. 
Pirmiausia mes susiduriame su skirtinga visuomenių 
padėtimi erdvėje. Vienos yra arčiau mūsų, kitos — toliau, 
tačiau, bendrai imant, jos visos yra šiuolaikinės. Be to, 
turime prisiminti ir ankstesnes viena paskui kitą sekusias 
socialinio gyvenimo formas, su kuriomis tiesioginė mūsų 
pažintis neįmanoma. Kiekvienas panorėjęs gali tapti 
etnografu ir nuvykęs apsigyventi jį dominančioje visuo- 
menėje. Tačiau net būdamas istoriku ar archeologu, jis 
niekada nepabuvos išnykusioje civilizacijoje ir galės ten 
nusikelti tik dėka rašytinių šaltinių ar vaizduojamojo 
meno paminklų, Kuriuos ši (ar kuri kita) visuomenė yra 


apie save palikusi. Pagaliau nereikia pamiršti, kad ir 
šiuolaikinės beraštės visuomenės, tos, kurias mes vadi- 
name "laukinėmis" ar “primityviomis", sekė po tokių 
visuomeninio gyvenimo formų, kurių (net netiesiogiai) 
pažinti praktiškai neįmanoma. Išsamiame apyraše joms, 
be abejo, reikėtų palikti nepalyginamai daugiau tuščių 
langelių nei tų, į kuriuos mes manome turį ką įrašyti. Iš 
to seka pirma išvada: žmonių kultūrų įvairovė yra da- 
bartyje de facto, praeityje —de facto,otaip patde jure — 
daug didesnė ir turtingesnė nei visa tai, kas mums skirta 
kada nors pažinti. 

Tačiau net kukliai su tuo sutikdami ir turėdami atsi- 
žvelgti į šiuos apribojimus, susiduriame ir su kitomis 
problemomis. Ką apskritai reiškia “skirtingos kultūros"? 
Kai kurios atrodo nepanašios, bet, jei yra išaugusios iš 
v. „o kamieno, tai skirtumas tarp jų ir dviejų visuome- 
nių, kurios vystėsi visiškai atskirai viena nuo kitos, bus 
ne toks pat. Pavyzdžiui, senovės Peru inkų imperija ir 
Afrikos Dahomėjos imperija skiriasi labiau nei, sakysim, 
šiuolaikinė Anglija ir Jungtinės Amerikos Valstijos, nors 
šios dvi visuomenės taip pat turėtų būti laikomos skir- 
tingomis. Ir atvirkščiai, pasitaiko, kad visuomenės, tik 
neseniai ėmusios palaikyti glaudžius ryšius, atrodo 
priklausančios tai pačiai civilizacijai, nors atėjo skirtingais 
keliais, ir į tai būtina atsižvelgti. Pasaulio visuomenėse 
tuo pat metu veikia dvi priešingos jėgos: vienos veda sa- 
vitumų išsaugojimo ir net atsiribojimo kryptimi, kitos — 
konvergencijos ir supanašėjimo su kitomis visuome- 

nėmis kryptimi. Kalbų tyrimai pateikia stulbinančių 
tokių fenomenų pavyzdžių: tos pačios kilmės kalbose 
(pvz., rusų, prancūzų ir anglų) pastebima nutolimo 
tendencija, tuo tarpu skirtingos kilmės kalbose, kurios 
vartojamos gretimose šalyse, atsiranda bendrų bruožų. 
Pavyzdžiui, rusų kalba tam tikru atžvilgiu nutolo nuo 
kitų slavų kalbų, įgydama kai kurių fonetinių panašumų 
su finougrų ir tiurkų kalbomis, kuriomis kalbama arti- 
moje geografinėje kaimynystėje. 

Panašūs faktai — jų apsčiai gali pateikti ir tokios 
civilizacijos sritys, kaip socialinės institucijos, menas, 
religija — verčia manyti, kad Žmonių visuomenes, atsi- 
žvelgiant į jų tarpusavio santykius, galėtų apibrėžti tam 
tikra optimali skirtingumo riba, virš kurios jos neįstengtų 
pakilti, bet žemiau kurios nusileisti be rizikos jos taip pat 
negalėtų. Ši riba kistų priklausomai nuo visuomenių 
skaičiaus, jų dydžio, geografinės padėties ir galimų 
materialinių bei intelektualinių bendravimo būdų. Iš 
tikrųjų skirtingumo problema iškyla ne tik ryšium su 
kultūrų tarpusavio santykiais; ji egzistuoja ir kiekvienos 
visuomenės viduje, visose ją sudarančiose Žmonių gru- 
pėse: kastos, klasės, profesiniai ar konfesiniai sluoksniai 
ir t.t. padeda atsirasti tam tikriems skirtumams, kuriems 
šios grupės teikia ypatingos svarbos. Kyla klausimas, ar 
ši vidinė diversifikacija nespartėja, kai visuomenė kitais 
atžvilgiais tampa didesnė ir vienalytiškesnė; tokiu pa- 
vyzdžiu galėtų būti senovės Indija, kur, įsigalėjus arijų 
hegemonijai, išsivystė sudėtinga kastų sistema. 

Taigi matome, kad žmonių kultūrų skirtingumo są- 
voka neturėtų būti suprantama kaip pastovus dydis. Tai 
nėra užbaigtos kolekcijos ar sauso katalogo įvairovė. 
Žinoma, skirtingos kultūros išsivystė kaip geografinio 
nutolimo, ypatingų aplinkos sąlygų ir kitų kultūrų 
nepažinimo pasekmė; tačiau tai būtų gryna tiesa tik tuo 
atveju, jei kiekviena kultūra ar visuomenė su visomis 
kitomis nebūtų susijusi ir vystytųsi izoliuotai. O taip 
niekada nebūna, nebent išimtinais atvejais, kaip, pavyz- 
džiui, tasmaniečių (ir tai tik ribotą periodą). Žmonių 
visuomenės niekuomet nesivysto atskirai; net, atrodo, 
visai atsiskyrusios, jos išlaiko grupių ar sąjungų formą. 
Pavyzdžiui, neperdėsime sakydami, kad Šiaurės ir Pietų 
Amerikos kultūros kokius dešimt-dvidešimt penkis 
tūkstančius metų buvo beveik visiškai atsiskyrusios nuo 
likusio pasaulio. Bet šią didžiulę atskirtą Žmonijos dalį 
sudarė daugybė visuomenių, didelių ir mažų, kurios 
tarpusavyje palaikė glaudžius ryšius. O be skirtumų, 
kuriuos lemia izoliacija, atsiranda ne mažiau svarbios 
skirtybės, kurias lemia kaimynystė: noras priešintis, 
išsiskirti, būti savimi. Daugelis papročių kilo ne iš kokios 
nors vidinės būtinybės ar palankaus atsitiktinumo, o vien 
tik norint neatsilikti nuo šalia esančios Žmonių grupės, 
sureguliavusios kurią nors sritį, kur patiems nebūtų šovę 
į galvą įsivesti taisyklių. Taigi žmonių kultūrų skirtin- 
gumas neturėtų skatinti mūsų tyrinėti jas atskirai. Šie 
skirtumai atsirado ne tiek dėl grupių izoliacijos, kiek dėl 
ryšių, kurie jas sieja. 


12 


3 


Etnocentrizmas 


Tr vis dėlto kultūrų skirtingumą Žmonės, matyt, retai 
kada laikė tuo, kuo jis yra: natūraliu fenomenu, tiesiogi- 
nių ar netiesioginių ryšių tarp visuomenių pasekme; 
jiems tai veikiau atrodė kažkaip išsigimėliška ar skan- 
dalinga; tuo klausimu pažinimo progresas ne tiek sten- 
gėsi išsklaidyti šią iliuziją ir įtvirtinti tikslesnį požiūrį, 
kiek su ja sutikti ar rasti būdą su ja susigyventi. 

Seniausias požiūris, kuris, be abejo, remiasi solidžiu 
psichologiniu pagrindu, nes kiekvienas iš mūsų links- 
tame jį deklaruoti, kai patenkame į netikėtą situaciją — 
tai paprasčiausiai moralinių, religinių, estetinių kultūros 
formų, labiausiai nutolusių nuo tų, su kuriomis save 

tapatiname, atmetimas. “Laukinių papročiai“, "tai ne- 
mūsiška“, “tai neturėtų būti leidžiama“ ir t.t. — yra 
grubi reakcija, išreiškianti tą patį šiurpulį, tą pasibjaurė- 
jimą, susidūrus su svetimais gyvenimo, tikėjimo ar 
mąstymo būdais. Taip Antikoje visa, kas nebuvo kilę iš 

graikų kultūros (paskui — graikų-romėnų), buvo vadi- 
nama žodžiu "barbaras". Vakarų civilizacija vėliau 
vartojo terminą “laukinis“ ta pačia prasme. O po šiais 
epitetais slepiasi tas pats vertinimas: galimas dalykas, 
kad žodis "barbaras" etimologiškai yra susijęs su chao- 
tiška, neaiškia paukščių giesmės artikuliacija, kuri 
priešpastatoma reikšmingai Žmonių kalbai, o "laukinis", 
taip sakant, “laukų žmogus“ irgi yra tam tikra nuoroda 
į gyvulių pasaulį, priešpastatant jam žmogiškąją kultūrą. 
Abiem atvejais atsisakama pripažinti patį kultūrų 
skirtingumo faktą; bevelijama išmesti už kultūros ribų, 
atgal į gamtą visa tai, kas neatitinka mums įprastų 
gyvenimo normų. 

Dėl šio naivaus, bet daugelio Žmonių sąmonėje giliai 
įsišaknijusio požiūrio neverta ilgai diskutuoti, nes jį 
neigia visa ši brošiūra. Čia užteks pasakyti, kad jame 
glūdi reikšmingas paradoksas. Toks požiūris, kurio 
vardan "laukiniai" (arba visi, kuriuos nusprendžiama 
tokiais laikyti) atskiriami nuo Žmonijos, kaip tik ir yra 
pats ryškiausias ir būdingiausias pačių laukinių bruožas. 
Juk iš tiesų žinoma, kad Žmonijos sąvoka, apimanti, 
neatsižvelgiant į rasę ar civilizaciją, visas žmonių giminės 
formas, yra atsiradusi vėlokai ir mažai tepaplitusi. Netgi 
ten, kur ji, rodos, yra pasiekusi savo išsivystymo viršūnę, 
nėra jokių garantijų — tai įrodo naujųjų laikų istorija — 
kad ji apsisaugojusi nuo dviprasmybių ir atžangos. O 
daugybei Žmonių giminės grupuočių ši sąvoka tūks- 
tantmečiais, atrodo, išvis neegzistavo. Žmonija joms 

baigiasi sulig genties, kalbinės grupės, kartais net kaimo 
riba; negana to, dauguma vadinamųjų primityvių bend- 
ruomenių save apibrėžia žodžiu, reiškiančiu “žmonės" 
(arba kartais ir subtiliau — "gerieji", “dorieji", tikri"), 
tuo būdu leisdamos suprasti, kad kitos gentys, grupės ar 
kaimai neturi teigiamų (ar net išvis žmogiškų) savybių, 
ir juos geriausiu atveju sudaro “blogieji“, “piktieji", 
"beždžionės" arba “glindos“. Neretai prieinama iki to, 
kad iš svetimojo atimami ir šie menkiausi realūs bruožai, 
paverčiant jį tiesiog "vaiduokliu" ar "šmėkla". Taip 
susiklosto kurioziškos situacijos, kai du pašnekovai 
duoda vienas kitam Žiaurų atkirtį. Didžiosiose Antilų 
salose, praėjus keleriems metams po Amerikos atradimo, 
tuo metu, kai ispanai siuntinėjo komisijas ištirti, ar 
vietiniai gyventojai turi sielą, pastarieji stengėsi paskan- 
dinti baltuosius belaisvius, norėdami po ilgų stebėjimų 
išsiaiškinti, ar jų lavonai pūva, ar ne. 

Ši keista ir kartu tragiška istorija puikiai iliustruoja 
kultūrinio reliatyvizmo paradoksą (apie kurio kitas 
formas mes dar kalbėsime): jau vien siekdami įteisinti 
kultūrų ir papročių diskriminaciją susilyginame su tais, 
kurių nenorime pripažinti. Nelaikydami žmonėmis tų, 
kurie mums atrodo patys "tikriausi" laukiniai arba 
barbarai, tik perimame vieną būdingiausių jų požiūrių. 
Barbaras — tai visų pirma tas, kuris tiki barbariškumu. 

Žinoma, didžiosios žmonijos filosofinės ir religinės 
sistemos — budizmas, krikščionybė ar islamas, stoikų, 
Kanto ar Markso doktrinos — tolydžio sukildavo prieš 

šią klaidingą nuomonę. Tačiau paprastas pareiškimas, 
kad iš prigimties visi žmonės lygūs ir turi sugyventi 
broliškai, neatsižvelgiant į rasinius ar kultūrinius skir- 
tūmus, truputį klaidina protą, kadangi nepaiso akį rė- 
žiančių faktinių skirtumų, nes nepakanka pasakyti, kad 
ne tai sudaro problemos esmę, jei Žmogus nori teoriškai 
ir praktiškai įgyti teisę elgtis taip, tarsi tų skirtumų 
nebūtų. Ir antrosios UNESCO deklaracijos apie rasių 
problemas preambulėje teisingai pastebima, jog tai, kad 
egzistuoja rasės, eiliniam Žmogui įrodo “jo tikėjimas savo 
paties akimis, kai jis pamato afrikietį, europietį, azijietį ir 
Amerikos indėną kartu“. 

Visų garsiųjų Žmogaus teisių deklaracijų stiprybė ir 
kartu silpnoji vieta yra tai, kad jos skelbia idealą, dažnai 
pamirštantį, jog iš tikrųjų Žmogaus prigimtis atsisklei- 
džia ne abstrakčioje žmonijoje, o tradicinėse kultūrose, 
kur didžiausios revoliucinės permainos palieka nepa- 
keistas ištisas tų kultūrų sritis ir reiškiasi griežtai laiko ir 
erdvės atžvilgiu apibrėžtoje situacijoje. Draskomas dvi- 
lypės pagundos — smerkti jį erzinančius reiškinius ir 
neigti skirtumus, kurių jis negali logiškai paaiškinti — 
šiuolaikinis žmogus paskęsta filosofinių ir sociologinių 
išvedžiojimų jūroje, beviltiškai mėgindamas suderinti 
šiuos priešingus polius ir pateisinti kultūrų skirtingumą, 
tuo pat metu stengdamasis atmesti tai, kas jam atrodo 
šventvagiška ir nepriimtina. 

Tačiau kokie skirtingi, o kartais ir keisti beatrodytų šie 
išvedžiojimai, visi jie iš esmės siūlo vieną vienintelį 

receptą, kurį, be abejo, geriausiai apibūdina vulgariojo 
evoliucionizmo terminas. Kokia jo esmė? Bendrai imant, tai 
yra bandymas ignoruoti kultūrų įvairovę, bet kartu 
nuduoti, jog pilnutinai pripažįsti ją egzistuojant. Nes jei 
į skirtingas Žmonių visuomenes, nutolusias nuo Mūsų 
laike ir erdvėje žiūrėsime kaip į vienintelio vystymosi 
stadijas aretapus, kurie iš to paties pradinio taško turi vesti 
jas bendro tikslo link, tai akivaizdu, kad tas skirtumas 
tėra išorinis. Žmonija tampa vientisa ir vienalytė. Tačiau 
šis vienalytiškumas ir vientisumas gali atsiskleisti tik 
palaipsniui, o kultūrų įvairovė iliustruoja atskirus mo- 
mentus proceso, kuris slepia tikresnę realybę arba trukdo 
jai akivaizdžiai pasireikšti. 

Šis apibūdinimas gali pasirodyti paviršutiniškas, 
turint omeny įspūdingus darvinizmo laimėjimus. Tačiau 
pastarasis čia niekuo dėtas, nes biologinis evoliucioniz- 
mas ir mūsų minėtas vulgarusis evoliucionizmas yra dvi 
visiškai skirtingos doktrinos. Pirmoji atsirado kaip apimli 
stebėjimais pagrįsta darbinė hipotezė, kurioje laisvai 
interpretacijai palikta labai nedaug vietos. Pavyzdžiui, 
įvairūs arklio geneologiniai tipai gali būti surikiuoti į 
evoliucinę seką, remiantis dviem teiginiais: pirma, arklys 
atsiranda iš arklio; antra, vis gilesniuose, vadinasi, vis 
senesniuose Žemės sluoksniuose randama arklio skeletų, 
kurių formos laipsniškai varijuoja nuo dabartinės iki 
pačios archaiškiausios. Taigi visai įtikėtina, kad Hippa- 
rionas buvo realus Eguus caPalluso protėvis. Tie patys ar- 
gumentai, aišku, tinka ir žmonių giminei bei jos rasėms. 

Tačiau pereinant nuo biologijos faktų prie kultūros faktų, 
reikalai tampa daug sudėtingesni. Galima iškasti iš žemės 
materialius daiktus ir konstatuoti, kad, atsižvelgiant į 
geologinių sluoksnių gylį, tam tikros rūšies daikto forma 
arba pagaminimo technika vis tobulėja. Betgi kirviai 
nesidaugina kaip gyvūnai. Jei šiuo atveju sakytume, kad 
kirvis išsivystė iš kirvio, tai būtų metaforiška ir netiksli 
formulė, neturinti nieko bendro su griežtu mokslu, o tik 
atkartojanti teiginį, taikomą biologiniams reiškiniams. 
Tai, kas tinka materialiems daiktams, esantiems tam tikro 
periodo žemės sluoksniuose, tuo labiau galioja ir insti- 
tucijoms, tikėjimams bei papročiams, kurių praeitis 
mums apskritai nežinoma. Biologinės evoliucijos sąvoka 
atitinka hipotezę, turinčią vieną didžiausių tikimybės 
koeficientų gamtos mokslų srityje, tuo tarpu socialinės ar 
kultūrinės evoliucijos sąvoka daugių daugiausia siūlo tik 
viliojantį, bet apgaulingai patogų faktų pateikimo meto- 
dą. 

Beje, šį skirtumą tarp tikrojo ir vulgariojo evoliucio- 
nizmo, kurio, deja, dažnai nepaisoma, paaiškina vieno ir 
kito atsiradimo laikas. Aišku, sociologiniam evoliucio- 
nizmui stiprų impulsą davė biologinis evoliucionizmas, 
tačiau sociologinis evoliucionizmas faktiškai yra pir- 
mesnis. Neaptarinėsime antikinių koncepcijų, kurias 
perėmė Pascalis, lyginusių žmoniją su gyva būtybe, 
išgyvenančia vieną po kitos vaikystės, jaunystės ir bran- 
dos stadijas. Būtent XVIII amžiuje akivaizdžiai suklesti 
pagrindinės schemos, kurios vėliau bus vėl ir vėl perku- 

riamos: Vico "spiralės", “trys amžiai“, pranašaujantys 
Comte'o “tris etapus“, Condorcet'o “laiptai. Du socia- 
linio evoliucionizmo kūrėjai, Spenceris ir Tyloras, pa- 
ruošia ir paskelbia savo doktriną, kai dar nebuvo pasi- 
rodes Rūšių atsiradimas arba šio veikalo neskaite. Socia- 
linis evoliucionizmas, atsiradęs anksčiau už biologinį 
evoliucionizmą — tikrą mokslinę teoriją — dažnai tėra 
pseudomoksliškai nugrimuota sena filosofinė problema, 
ir dar nežinia, ar stebėjimas ir indukcinis mąstymas vieną 
gražią dieną atras raktą šiai problemai išspręsti. 

Archainės ir primityvios kultūros 


Mes sakėme, kad kiekviena visuomenė iš savo regė- 
jimo taško gali suskirstyti kultūras į tris kategorijas: tas, 
kurios yra jos amžininkės, bet kitoje Žemės rutulio vie- 
toje; tas, kurios pasirodė maždaug toje pačioje erdvėje, 
bet ankstesniame laike, ir, pagaliau, tas, kurios buvo 
sykiu ir ankstesniame laike, ir kitoje erdvėje negu ji. 

Mes matėme, kad šios trys grupės yra labai nevienodai 
pažinios. Paskutiniu atveju, ir kai turimos omeny kultū- 
ros be rašto, architektūros paminklų ir su primityviais 
darbo įrankiais (o tai apima pusę apgyvendintos žemės 
ir priklausomai nuo regiono, nuo 90 iki 99 Ž laiko, 
prabėgusio nuo civilizacijos atsiradimo), galima sakyti, 
kad mes nieko negalime žinoti ir kad visi mėginimai kaip 
nors tai įsivaizduoti baigiasi nepagrįstomis hipotezėmis. 

Ir atvirkščiai, kyla didelė pagunda mėginti įžvelgti 
tarp pirmai grupei priskiriamų kultūrų santykius, ati- 
tinkančius tam tikrą seką laike. Kaip šiuolaikinės visuo- 

menės, nežinančios, kas yra elektra ir garo mašina, 
neprimins atitinkamos Vakarų civilizacijos išsivystymo 
fazės? Kaipgi nepalyginsi primityvių genčių, neturinčių 
supratimo apie raštą 11 metalurgiją, tačiau piešiančių 
figūras ant stačių uolų ir darančių įrankius iš akmens, su 
archaiškomis Vakarų civilizacijos formomis, kurios 
pėdsakai, aptinkami Prancūzijos ir Ispanijos urvuose, 
byloja apie jų panašumą? Štai čia vulgarųjį evoliucioniz- 
mą pagauna įkvėpimas. Tačiau šis viliojantis žaidimas, į 
kurį mes beveik nejučiomis įsitraukiame kiekvienąkart, 
kai tik pasitaiko proga (kaip keliautojas iš Vakarų nepa- 
siduos pagundai atpažinti “viduramžius" Rytuose, 
“Liudviko XIV amžių“ Pekine prieš pirmąjį pasaulinį 
karą, “akmens amžių“ Australijos ar Naujosios Gvinėjos 
čiabuvių gyvenime?), yra labai pavojingas. Mums žinomi 
tik kai kurie išnykusių civilizacijų bruožai, ir jų tuo 
mažiau, kuo civilizacija senesnė, nes tie mums žinomi 
bruožai vieninteliai nepasidavė laikui. Vadinasi, dalis 
palaikoma visuma ir, remiantis tuo, kad kai kurie dviejų 
civilizacijų (viena — dabartinė, kita — išnykusi) bruožai 
panašūs, daroma išvada apie visų bruožų analogiją. Ta- 
čiau toks požiūris yra ne tik nelogiškas. Daugeliu atvejų 
jį neigia faktai. 

Dar palyginus neseniai tasmaniečiai ir patagoniečiai 
naudojosi tašyto akmens įrankiais, o kai kurios aborige- 
nų ir indėnų gentys juos gaminasi iki šiol. Tačiau šių 
įrankių tyrinėjimai mums ne ką tepasako apie paleolito 
epochos įnagių panaudojimą. Kam buvo skirti garsieji 


21 


rankiniai pleištai [“coups-de-poing"' |, kurie, matyt, turėjo 
būti vartojami labai konkrečiu tikslu, jei jų forma ir 
pagaminimo technika išliko nepakitusios per šimtą ar du 
šimtus tūkstančių metų teritorijoje, plytinčioje nuo 
Anglijos iki Pietų Afrikos ir nuo Prancūzijos iki Kinijos? 
Kam buvo naudojamos keistos trikampės ir suplotos 
Levalua epochos technika atliktos plokštelės, kurių 
šimtai randama įvairiuose telkiniuose ir kurių pritaiky- 
mo neįstengia paaiškinti jokia hipotezė? Kokia buvo 
skylėtų lazdų iš elnio rago ["būtons de commandement!' | 
paskirtis? Kokią techniką naudojo Tardenua kultūros, 
palikusios po savęs neįtikėtiną daugybę mažyčių įvai- 
riausių geometrinių formų tašyto akmens gabalėlių, bet 
labai nedaug kumščio dydžio įrankių? Visa tai rodo, kad 
tarp paleolito epochos visuomenių ir kai kurių šiandie- 
ninių čiabuvių visuomenių esama vieno panašumo: jos 
naudojosi tašyto akmens įrankiais. Tačiau net technolo- 
giniu atžvilgiu sunku būtų ką nors pridurti: medžiagos 
apdirbimas, įrankių tipai, taigi, ir jų paskirtis, buvo 
skirtingi, ir iš vienų mes nedaug ką galime pasakyti apie 
kitus. Kaip tad galėtų jie suteikti mums Žinių apie kalbą, 
socialines institucijas ar religinius įsitikinimus? 

Viena iš populiariausių kultūrinio evoliucionizmo 
inspiruotų interpretacijų laiko urvinę tapybą, kurią 
mums paliko viduriniojo paleolito visuomenės, magiš- 
kais simboliais, susijusiais su medžioklės apeigomis. 
Samprotaujama taip: šiandieninės primityviosios vi- 
suomenės atlikinėja medžioktės apeigas, kurios mums 

dažnai atrodo neturinčios praktinės reikšmės, priešisto- 
riniai urviniai piešiniai, tiek savo kiekiu, tiek tuo, kad jie 
aptinkami pačioje urvo gilumoje, mums rodosi neturį 
praktinės reikšmės; jų autoriai buvo medžiotojai: vadi- 
nasi, piešiniai tarnavo medžioklės apeigoms. Pakanka 
aiškiai išdėstyti šią numanomą argumentaciją, kad įsiti- 
kintum jos nenuoseklumu. Labiausiai ji, beje, paplitusi 
tarp nespecialistų, kadangi etnografai, nusimanantys 
apie šias primityvias bendruomenes, taip mielai patie- 
kiamas “su bet kokiu padažu“ pseudomokslinio kani- 
balizmo, kuriam nelabai terūpi sąžiningas požiūris į 
žmonių kultūras, vieningai teigia, kad, remiantis stebi- 
mais faktais, negalima kelti jokios hipotezės šiuo klau- 
simu. O kadangi mes kalbame apie urvinę tapybą, tai 
pabrėšime, kad, išskyrus Pietų Afrikos piešinius (ku- 
riuos kai kas laiko dabartinių čiabuvių kūriniais), “pri- 
mityvieji“ menai yra tolimi tiek Magdaleno, tiek 
Orinjako epochos, tiek ir šiuolaikiniam europietiškajam 
menui. Nes šiems menams būdingas labai aukštas stili- 
zacijos laipsnis, pereinantis į kraštutines deformacijas, 
tuo tarpu priešistorinis menas pasižymi stulbinančiu 
realizmu. Galima būtų pasiduoti pagundai įžiūrėti pa- 
starajame laikotarpyje europietiškojo meno užuomazgas, 
bet net ir tai būtų netikslu, kadangi toje pačioje 
teritorijoje paleolitinį meną sekė ir kitos, nepanašios 
formos; ta pati geografinė padėtis tik patvirtina faktą, 
kad toje pačioje vietoje viena po kitos gyvavo įvairios 

bendruomenės, nežinojusios ar nepaisiusios savo 
pirmtakų kūrinių ir turėjusios savitus tikėjimus, 
technikas bei stilius. | 

Ikikolumbinės Amerikos civilizacijos jų atradimo 
išvakarėse primena europietiškąjį neolito periodą. Bet 
atidžiau įsižiūrėjus šio panašumo nelieka: Europoje 
žemdirbystė ir gyvulių prijaukinimas vystėsi kartu, tuo 
tarpu Amerikoje ypač aukštą pirmosios lygį lydi beveik 
visiškas antrojo neišmanymas (arba, šiaip ar taip, labai 
menkas supratimas apie jį). Amerikoje akmeniniai įran- 
kiai vartojami ir po žemdirbystės atsiradimo, kuris Eu- 
ropoje asocijuojasi su metalurgijos atsiradimu. 

Bet užteks pavyzdžių. Nes tiek pastangos Žmonių 
kultūrų įvairovei bei originalumui pažinti, tiek ir siūly- 
mai jas laikyti nevienodai atsilikusiomis nuo Vakarų 
civilizacijos kopijomis, susiduria su kita, kur kas sudė- 
tingesne problema: bendrai imant (su išimtimi, daroma 
Amerikai, prie kurios mes dar grįšime), visos žmonių 
visuomenės turėjo beveik vienodos trukmės praeitį. Jei 
tam tikras visuomenes apibūdinsime kaip kai kurių kitų 
visuomenių vystymosi "etapus" „tuomet teks pripažinti, 
kad pastarosios turėjo kažkokią praeitį, o anos — visiškai 
(arba beveik) jos neturėjo. Ir iš tiesų, daug kas mielai 
postringauja apie "tautas be istorijos“ (kartais netgi 
pabrėžiant, kad tokios yra visų laimingiausios). Šis 
elipsinis posakis reiškia tik tai, kad jų istorija yra ir liks 
nežinoma, o ne tai, kad jos iš viso nebuvo. Per dešimtis 
ir net šimtus tūkstančių metų ten taip pat gyveno Žmonės, 

kurie mylėjo, neapkentė, kankinosi, išradinėjo ir kovojo. 
Iš tikrųjų nėra tautų — vaikų, jos visos — suaugusios, net 
ir tos, kurios vaikystėje ir paauglystėje nerašė dienoraščio. 

Galima, aišku, pasakyti, kad žmonių visuomenės 
nevienodai pasinaudojo praeitimi, ir kai kurioms tai buvo 
netgi prarastas laikas; kad vienos sparčiai žengė pirmyn, 
kitos tuo tarpu bastėsi šalikelėm. Tuomet prieitume 
išvadą, kad istorija gali būti dviejų tipų: progresyvi ir 
atvira įgyjimui, kaupianti radinius ir išradimus, kurianti 
didingas civilizacijas, o kita — galbūt tokia pat aktyvi ir 
ne mažiau talentinga, bet neapdovanota sugebėjimu 
sintezuoti, kuris yra pirmosios privilegija. Šiuo atveju 
kiekviena naujovė, užuot praturtinusi ankstesnes tos pat 
pakraipos naujoves, gali pran "kti tarsi šniokščiančioje 
srovėje, amžinai tekančioje savo iprasta vaga. 

Ši koncepcija, mūsų manymu, yra daug lankstesnė ir 
subtilesnė už supaprastintas pažiūras, kurių trūkumai 
nurodyti ankstesniuose skyriuose. Mes dar prisiminsime 
ją savo apybraižoje apie kultūrų įvairovę, stengdamiesi 
nė vienos nenuvertinti. Bet prieš tai dar turime išnagrinėti 
keletą klausimų. 

Progreso sąvoka 


Dabar apžvelgsime tas kultūras, kurias mes prisky- 
rėme antrajai grupei: istoriškai egzistavusias anksčiau už 
kultūrą — kokia ji bebūtų, — laikomą atskaitos tašku. Jų 
situacija yra kur kas sudėtingesnė, nei anksčiau aptar- 
tųjų. Nes evoliucijos hipotezė, kuri atrodo tokia nejįtiki- 
nama ir lengvai paneigiama, kai ja remiamasi mėginant 
susisteminti šiuolaikines erdvėje viena nuo kitos nuto- 
lusias visuomenes, šiuo atveju, sakytum, yra neginči- 
jama ir netgi paremta konkrečiais faktais. Iš sutampančių 
archeologijos, priešistorijos ir paleologijos įrodymų 
žinome, kad dabartinės Europos teritorijoje pirmiausia 
gyveno įvairios Homo giminės rūšys, naudojusios gru- 
biai apdirbtus titnago įrankius; kad šias ankstyvąsias 
kultūras pakeitė kitos, kai akmuo apdirbamas tobuliau, 
vėliau imamas gludinti, pradedami daryti įrankiai iš 
kaulo ir dramblio kaulo; kad po to atsiranda puodi- 
ninkystė, audimas, žemdirbystė, gyvulininkystė, ne- 

atsiliekančios nuo metalurgijos, kurios raidą taip pat 
galima suskirstyti etapais. Taigi šios formos išsirikiuoja 
kaip progresyvaus vystymosi pakopos: vienos yra 
aukštesnės, o kitos žemesnės. Bet jei visa tai teisinga, 
kodėl toks skirstymas netaikomas šiuolaikinėms 
formoms, tarp kurių pastebimi analogiški skirtumai? Šis 
naujas prieštaravimas gali priversti suabejoti mūsų 
ankstesnėmis išvadomis. 

Žmonijos pasiekimai nuo jos atsiradimo iki pat šių 
dienų yra tokie ryškūs ir įspūdingi, kad bet koks mėgi- 
nimas tuo abejoti dvelktų pretenzija. Vis dėlto išdėstyti 
juos tvarkinga, nenutrūkstama seka nėra taip paprasta, 
kaip atrodo. Prieš kokius penkiasdešimt metų moksli- 
ninkai, norėdami susidaryti apie juos bendrą vaizdą, 
naudojosi nuostabiai paprasta schema: tašyto akmens 
amžius, šlifuoto akmens amžius, vario, bronzos ir gele- 
žies amžiai. Tai, žinoma, labai patogu. Bet šiandien mums 
kyla įtarimas, kad ir tašyto, ir gludinto akmens įrankiai 
kartais būdavo daromi vienu metu. Kai antroji technika 
nustelbia pirmąją, tai nėra techninės pažangos rezultatas, 
gaivališka ankstesnio etapo pasekmė. Taip atsitinka 
bandant iš akmens padaryti ginklus ir įrankius, panašius 
į metalinius, kuriais naudojasi kitos civilizacijos, be abejo, 
"pažengusios" toliau, bet iš tikrųjų savo mėgdžiotojų 
amžininkės. Arba atvirkščiai, puodininkystė, kuri laiko- 
ma "šlifuoto akmens amžiaus“ palydove, kai kuriuose 

Šiaurės Europos regionuose siejama su laikotarpiu, kai 
akmenys buvo tašomi. 

Vien tik apibūdinant tašyto akmens amžių, vadina- 
mąjį paleolitą, dar visai neseniai buvo manoma, kad 

įvairios šios technikos formos — "skaldytinių", “nuo- 
skalų“, "skelčių" — atitinka tris istorinės pažangos 
etapus, kurie vadinami ankstyvuoju, viduriniuoju ir 
vėlyvuoju paleolitu. Šiandien jau pripažįstama, kad šios 
trys formos egzistavo vienu metu ir buvo ne vienakryp- 
čio progresyvaus vystymosi etapai, bet įvairūs realybės 
— ne statiškos, o paklūstančios itin sudėtingoms modi- 
fikacijoms ir transformacijoms — aspektai, kitaip sakant, 
įvairios jos "pusės". Iš tiesų, mūsų jau minėta Levalua 
kultūra, kuri suklesti maždaug 250 - 70 tūkstantmetyje 
prieš krikščioniškąją erą, pasiekė tokį akmens apdirbimo 
technikos lygį, koks teturėjo būti neolito pabaigoje, po 
kokių dviejų šimtų penkiasdešimties tūkstančių metų, ir 
kurį šiandien vargu ar sugebėtume atkurti. 

Viskas, kas pasakyta apie kultūras, taip pat tinka ir 
rasėms, net jei tarp dviejų procesų (esant skirtingiems 
lygiams) neįmanoma nustatyti jokio tarpusavio ryšio: 
Neandertalietis Europoje egzistavo ne anksčiau, nei 
seniausios Homo sapiens rūšys; pastarosios buvo jo am- 
žininkės, galbūt netgi pirmtakės. Ir visai tikėtina, kad 
įvairiausi Žmonių giminės tipai jei ne erdvėje, tai laike 
gyvavo kartu: pavyzdžiui, Šiaurės Afrikos "pigmėjai", 
Kinijos ir Indonezijos "gigantai" ir t.t. 

Norime dar kartą pabrėžti, kad visu tuo nesiekiama 
paneigti akivaizdaus Žmonijos progreso, tik stengiamasi 

jį tiksliau įsivaizduoti. Priešistorijos ir archeologijos Žinių 
raida nušviečia erdvėje išsidėsčiusias civilizacijos formas, 
kurias mes buvome linkę vaizduotis išsirikiavusias laike. Iš 
to seka du dalykai: pirmiausia, “progresas“ (jei šis ter- 
minas dar tinka žymėti realybei, taip besiskiriančiai nuo 
tos, kuriai jis anksčiau buvo taikomas) nėra nei neišven- 
giamas, nei tolydus; jis vyksta šuoliais, šoksniais arba, 
kaip pasakytų biologai, mutacijomis. Šie šuoliai ir šoks- 
niai nebūtinai laiduoja judėjimą pirmyn ta pačia krypti- 
mi; juos lydi krypties pasikeitimai, panašiai kaip šach- 
matų žirgas savo dispozicijoje visada turi keletą ėjimų, 
bet niekada ta pačia kryptimi. Besivystanti Žmonija mažai 
kuo panaši į laiptais lipantį žmogų, kuris po kiekvieno 
žingsnio prideda vis po vieną laiptelį prie tų, kuriais 
užlipo; ji veikiau panėšėja į žaidėją kauliukais, kurio 
sėkmė priklauso nuo keleto kauliukų ir kuris, kiekvie- 
nąkart juos pažėręs ant kilimo, išvysta vis kitas skaičių 
kombinacijas. Tai, ką vienąkart išlošei, po kito metimo 
visada rizikuoji prarasti, ir tik kartais istorija būna ku- 
muliatyvi, t.y. pasitaiko "laimingų" kombinacijų serija. 

Kad tokia kumuliatyvi istorija nėra kokios nors vie- 
nos civilizacijos ar vieno istorinio periodo privilegija, 
įtikinamai parodo Amerikos pavyzdys. Šį milžinišką 
kontinentą pirmąkart pasiekė žmogaus koja, tikriausiai 
nedidelėms klajoklių grupėms atėjus per paskuti- 
niuosius ledynmečius užšalusiu Beringo sąsiauriu, 
maždaug dvidešimto tūkstantmečio pradžioje. Per dvi- 
dešimt ar dvidešimt penkis tūkstančius metų šiems 

žmonėms pavyko pademonstruoti vieną nuostabiausių 
pasaulyje kumuliatyvios istorijos atvejų: nuodugniai 
ištyrinėję naujos aplinkos gamtinius išteklius jie sukul- 
tūrino įvairiausias augalų, tinkamų naudoti maistui, 
vaistams ir nuodams rūšis ir prijaukino kai kuriuos 
gyvūnus; be to — niekur negirdėtas dalykas — nuodin- 
gus augalus, pavyzdžiui, manijoką, pavertė pagrindiniu 
maisto produktu, o iš kitų pasigamino stimuliuojančius 
ar nuskausminančius vaistus; atlikę įvairius bandymus 
su gyvūnais, suklasifikavo pagal veikimą kai kuriuos 
nuodus ir narkotikus; o tam tikrose srityse — audimo, 
keramikos ir juvelyrikos — darė tiesiog stebuklus. 
Norint įvertinti šiuos milžiniškus pasiekimus, pakanka 
išvardinti, ką davė Amerika Senojo pasaulio civiliza- 
cijoms. Pirmiausia, bulves, kaučiuką, tabaką ir koką 
(šiuolaikinės anestezijos pagrindą) — keturis kertinius, 
be abejo, nevienareikšmius Vakarų kultūros akmenis; 
kukurūzus ir žemės riešutus, kurie turėjo pirmiausia 
sukelti perversmą afrikiečių ekonomikoje, kad paskui 
įsitvirtintų Europoje; be to, kakavą, vanilę, pomidorus, 
ananasus, kvapniuosius pipirus, įvairių rūšių pupeles, 
medvilne ir arbūzines kultūras. Galiausiai nulį, aritme- 
tikos ir, netiesiogiai, šiuolaikinės skaičiavimo technikos 
pagrindą, kurį majų mokslininkai jau buvo atradę ir 
taikė skaičiavimuose mažiausiai penkis šimtus metų 
prieš atrandant jį indų mokslininkams, iš kurių jis per 
arabus pasiekė Europą. Todėl jų kalendorius tuo metu, 
matyt, buvo tikslesnis negu Senojo pasaulio. Daug rašalo 

buvo išlieta norint išsiaiškinti, koks buvo inkų politinis 
režimas — socialistinis ar totalitarinis. Šiaip ar taip, tai 
buvo labai moderni valdymo forma, keliais šimtmečiais 
pralenkusi tos pat rūšies fenomenus Europoje. Neseniai 
atgimęs susidomėjimas nuodais kurarė galėtų priminti, 
jei to reikėtų, kad Amerikos čiabuvių mokslinės Žinios 
apie gausybę augalinių medžiagų, likusioje pasaulio 
dalyje nenaudojamų, mus visus dar daug kuo gali pra- 
turtinti. 


6 


Statiška istorija ir kumuliatyvi istorija 


Anksčiau aptartasis Amerikos pavyzdys turėtų pas- 
katinti mus išsamiau panagrinėti skirtumą tarp "statiš- 
kos“ ir “kumuliatyvios" istorijos. Galimas dalykas, kad 
iš tikrųjų mes suteikėme Amerikai kumuliatyvios isto- 
rijos privilegiją tik dėl to, kad esame jai dėkingi už keletą 
atradimų, kuriuos iš jos perėmėme arba kurie yra pana- 
šūs į mūsų pačių atradimus. Tačiau kokia būtų mūsų 
nuomonė apie civilizaciją, kuri stengtųsi puoselėti savas 
vertybes, kurių nė viena negalėtų sudominti mūsų civi- 
lizacijos? Ar mes nenuspręstume, kad tai statiška civili- 
zacija? Kitaip tariant, ar dviejų istorijos formų skirtin- 
gumas priklauso nuo tyrinėjamų kultūrų vidinės pri- 
gimties, ar jis kyla iš etnocentrinės perspektyvos, iš 
kurios mes visada žvelgiame, vertindami kitokią, nei 
mūsų kultūrą? Tuomet kumuliatyvia mes laikysime bet 
kokią kultūrą, kurios vystymosi kryptis bus analogiška 
mūsiškajai, t.y. kurios vystymąsis bus mums reikšmingas. 

Tuo tarpu kitos kultūros mums atrodys statiškos. Ne- 
būtinai todėl, kad jos tokios ir yra, o dėl to, kad jų vys- 
tymosi linija mums nieko nereiškia, ji neapibrėžiama 
mūsų naudojamos referencijų sistemos terminais. 

Kad yra tikrai taip, įrodo net ir labai paviršutiniška 
apžvalga sąlygų, kurioms esant mes pripažįstame skir- 
tumą tarp dviejų istorijų, norėdami apibūdinti ne tik nuo 
mūsų besiskiriančias visuomenes, bet ir savąją. Toks 
požiūris yra kur kas labiau paplitęs, negu atrodo iš pirmo 
žvilgsnio. Pagyvenę Žmonės istoriją, vykstančią jų se- 
natvėje, dažniausiai laiko statiška, supriešindami ją su 
kumuliatyvia savo jaunystės istorija. Metas, kai jie dau- 
giau neužsiima aktyvia veikla, kai nebeužima jokių 
postų, jiems nebeturi prasmės: jų akimis žiūrint, niekas 
nevyksta, o jei kas ir darosi, tai tik negeri dalykai. Tuo 
tarpu jų anūkai gyvena (kupini jaunystės įkarščio, kurį 
vyresnieji jau pamiršę. Politinės santvarkos priešininkai 
nenori pripažinti jos vystymosi; jie ją ištisai smerkia, 
išmeta iš istorijos lyg kokį siaubingą antraktą, kuriam 
pasibaigus, gyvenimas vėl įeis į vėžes. Visai kitokios yra 
tos santvarkos šalininkų pažiūros, tuo labiau, kad jie, 
nereikia pamiršti, užima aukštą padėtį visuomenėje ir yra 
glaudžiai susiję su valdymo aparatu. Vadinasi, kultūros 
ar kultūrinio proceso istoriškumas arba, tiksliau sakant, 
įvykiškumas priklauso ne nuo jų vidinių ypatybių, o nuo 
mūsų padėties jų atžvilgiu, nuo skaičiaus ir įvairovės su 
jais siejamų Mūsų interesų. 

„ Taigi besivystančių ir inertiškų kultūrų skyrimą, 
matyt, sąlygoja, pirmiausia, skirtinga lokalizacija. Jeigu 
tyrinėtojas nusitaikė stebėti per mikroskopą daleles, 
išsidėsčiusias nuo objektyvo per tam tikrą atstumą, kitos 
dalelės, nutolusios tik per kelias šimtąsias milimetro 
dalis, atrodys susimaišę ir susilieję arba visai neįžvel- 
giamos, nes bus matoma kiaurai pro jas. Išsklaidyti tą 
pačią iliuziją padės dar vienas palyginimas. Tai pavyz- 
dys, kuris pateikiamas pradedant dėstyti reliatyvumo 
teoriją. Norint įrodyti, kad judančiųjų kūnų matmenys ir 
greitis nėra absoliutūs, o priklauso nuo stebėtojo padė- 
ties jų atžvilgiu, primenama, kad keleiviui, sėdinčiam 
traukinyje prie lango, kitų traukinių greitis ir ilgis skirsis 
priklausomai nuo to, ar šie juda ta pačia, ar priešinga 
kryptimi. Tačiau kiekvienos kultūros atstovas taip pat 
žiūri pro “savo langą“, kaip ir šis įsivaizduojamas trau- 
kinio keleivis. Nes, vos gimusiems (patiems dažniausiai 
to nė nesuvokiant), aplinka mums primeta sudėtingą 
referencijų sistemą, apibrėžiančią vertybių, motyvacijų 
bei interesų ratą ir automatiškai auklėjimo suformuotą 
požiūrį apie istorinį mūsų civilizacijos tapsmą, be kurio 
ji būtų neįsivaizduojama arba pasirodytų neatitinkanti 
realybės. Mes visiškai susitapatiname su šia referencijų 
sistema ir į išorinės kultūros realijas žiūrime tik per 
deformuojančią tos sistemos prizmę, jei dar apskritai 
pajėgiame ką nors ten įžiūrėti. 

Bendrai paėmus, skirtumas tarp "judančių" ir “"neju- 
dančių“ kultūrų paaiškinamas pačia nevienoda jų padė- 

timi keleivio atžvilgiu; būtent dėl to jam atrodo, kad 
vienas važiuojantis traukinys juda, o kitas — ne. Akcen- 
tuodami šį skirtumą, kurio svarba, be abejo, paaiškės tada 
—irtą dieną jau galime iš anksto numatyti, — kada bus 
bandoma suformuluoti apibendrintą reliatyvumo teoriją 
(kuri skirsis nuo Einsteino sukurtosios), remdamiesi tiek 
gamtos, tiek visuomenės mokslais, norime pasakyti: 
gamtoje ir visuomenėje viskas vyksta simetriškai, bet 
atvirkščiai. Materialaus pasaulio stebėtojui (kaip rodo 
keleivio pavyzdys) ta pačia, kaip ir jis, kryptimi judančios 
sistemos atrodo stovinčios, tuo tarpu “greičiausiomis" 
laikomos tos, kurios juda į kitas puses. Kultūriniame 
gyvenime yra atvirkščiai, nes besivystančios lygiagrečiai 
su mumis kultūros atrodo aktyvesnės, o tos, kurių vys- 
tymasis eina kita kryptimi — statiškos. Tačiau moksluose 
apie Žmogų greičio faktorius suvokiamas tik kaip meta- 
fora. Kad palyginimas būtų tikslus, vietoj šio žodžio 
turime įrašyti kitas — informacijos ir reikšmės sąvokas. Juk 
žinome, kad apie lygiagrečiai su mumis ir panašiu greičiu 
važiuojantį traukinį galima sukaupti daugiau informa- 
cijos (pavyzdžiui, įsižiūrėti į keleivių veidus, juos su- 
skaičiuoti ir t.t.) nei apie traukinį, kuris mus pralenkia 
arba kurį mes pralenkiame dideliu greičiu, arba kuris 
atrodo trumpesnis, nes juda priešinga kryptimi. Įsivaiz- 
duokime, kad jis pralekia nepaprastai greitai, palikęs 
mums tik kažkokį neaiškų įspūdį, kai dingsta net paties 
greičio požymiai, mes jį tesuvoksime kaip šmėkštelėjimą 
regėjimo lauke: tai nebe traukinys, jis nieko nebereiškia. 

Taigi, matyt, galima teigti, kad egzistuoja ryšys tarp 
fizikinės regimo judėjimo [Įmouvement apparent]sąvokosir 
kitos, tiek fizikoje, tiek psichologijoje ir sociologijoje 
vartojamos sąvokos, t.y. informacijos kiekio, galinčio “cir- 
kuliuoti“ tarp dviejų individų ar grupių, priklausomai 
nuo mažesnio ar didesnio jų kultūrų skirtingumo. 

Kiekvieną kartą, kai nusprendžiame kokią nors kul- 
tūrą laikyti inertiška ar statiška, turėtume pagalvoti, ar 
šis jai priskiriamas statiškumas neišplaukia iš to, kad mes 
nežinome jos tikrų, įsisąmonintų ar neįsisąmonintų 
interesų, ir ar, besivadovaujanti kitokiais nei mūsiškiai 
kriterijais, ši kultūra, mūsų požiūriu, nėra tos pačios 
iliuzijos auka.Kitaip tariant, mes atrodome vieni kitiems 
visiškai neįdomūs paprasčiausiai dėl to, kad nesame 
panašūs. 

Vakarų civilizacija per paskutiniuosius du ar tris 
amžius ėmė orientuotis į žmonių aprūpinimą vis galin- 
gesnėmis technikos priemonėmis. Jei remsimės šiuo 
kriterijumi, tuomet suvartojamos energijos kiekis, ten- 
kantis vienam gyventojui, taps aukštesnio ar Žemesnio 
pasaulio visuomenių išsivystymo lygio išraiška. Vakarų 
civilizacija Jungtinių Amerikos Valstijų pavidalu būtų 
priešakyje, ją sektų Europos visuomenės, o iš paskos — į 
vieną krūvą suplaktos Azijos ir Afrikos visuomenės, 
kurios veikiai taptų neatskiriamos. Tačiau šie šimtai ir net 
tūkstančiai vadinamųjų “nepakankamai išsivysčiusių" ir 
"primityvių" visuomenių, kurios susilieja į neaiškią 
masę, jei vertinamos ką tik minėtu požiūriu (o tai visiškai 


36 


netinka joms apibūdinti, nes joms tokia vystymosi kryptis 
nebūdinga arba yra viso labo antrinė), save griežtai ski- 
ria viena nuo kitos; taigi, priklausomai nuo pasirinkto 
požiūrio, galop surūšiuojama skirtingai. 

Jei vertinimo kriterijus būtų, pavyzdžiui, sugebėjimo 
išgyventi pačiose nepalankiausiose geografinėse platu- 
mose laipsnis, tai, be jokios abejonės, laurus pelnytų arba 
eskimai, arba beduinai. Indija sugebėjo sukurti tobules- 
nę nei bet kuri kita civilizacija, filosofinę-religinę sistemą, 
o Kinija — savitą gyvenimo būdą, įgalinančius sušvel- 
ninti psichologinę įtampą, atsirandančią dėl sutrikusios 
demografinės pusiausvyros. Jau prieš trylika amžių 
islamas suformulavo visas Žmogaus veiklos sritis (tech- 
ninę, ekonominę, socialinę ir dvasinę) vienijančią teoriją; 
panašios teorijos užuomazgos Vakaruose pasirodė tik 
visai neseniai kai kuriose marksistų mintyse ir atsiradus 
šiuolaikinei etnologijai. Gerai žinoma, kokią išskirtinę 
vietą ši pranašiška vizija suteikė arabams Viduramžių 
intelektualiniame gyvenime. Vakarai, tie mašinų valdo- 
vai, labai mažai teišmano apie sudėtingiausios mašinos 
— Žmogaus kūno — panaudojimą ir galimybes. Prie- 
šingai, šioje srityje, kaip ir gretimoje materijos ir dvasios 
santykių suvokimo srityje, Rytai ir Tolimieji Rytai keliais 
tūkstantmečiais pralenkia Vakarus; jie sukūrė tokias 
išsamias teorines ir praktines sistemas, kaip Indijos joga, 
kiniečių kvėpavimo technika ir senovės maorių vidaus 
organų gimnastika. Žemdirbystė, neturint žemės, kuri 
tik neseniai pasidarė aktuali, jau šimtmečiais buvo 


37 


praktikuojama kai kurių polineziečių tautų, iš kurių 
navigacijos meno būtų galėjęs pasimokyti visas pasaulis, 
apstulbintas XVIII a. jam atsivėrusio socialinio ir mora- 
linio jų visuomenės tipo, už kurį laisvesnio ir kilnesnio 
nebuvo įmanoma nė įsivaizduoti . 

Visame tame, kas susiję su šeimos sukūrimu ir san- 
tykių tarp šeimyninių ir socialinių grupių harm- 
onizavimu, australiečiai, atsilikę ekonominiu požiūriu, 
palyginus su likusia pasaulio dalimi yra nuėję taip toli, 
kad norint suprasti jų išmąstytų taisyklių sistemas, reikia 
telktis pagalbon pačias rafinuočiausias šiuolaikinės ma- 
tematikos formas. Būtent jie iš tikrųjų suvokė, kad ve- 
dybiniai ryšiai sudaro audinį, ant kurio kitos visuome- 
ninės institucijos tik išsiuvinėjamos; nes netgi moder- 
niose visuomenėse, kuriose šeimos vaidmuo linkes 
menkėti, giminės ryšių intensyvumas išlieka toks pat: jis 
susilpnėja tik labai siaurame rate, o už jo jau mezgasi 
kiti, jau svetimas šeimas dominantys ryšiai. Šeimyniniai 
ryšiai, susidarantys vedybinių mainų pagrindu, sutvir- 
tina visą socialinį statinį ir teikia jam lankstumo. Nuos- 
tabiai įžvalgiai australiečiai suformulavo šio mechaniz- 
mo teoriją ir inventorizavo pagrindinius jo įgyvendini- 
mo metodus, apibūdindami kiekvieno jų pranašumus 
bei trūkumus. Taigi jie pralenkė empirinį pažinimo 
lygmenį ir pasiekė matematinius visuomeninę santvarką 
valdančius dėsnius. Todėl nė kiek neperdėsime pasakę, 
kad australiečiai yra ne tik bendrosios sociologijos su- 
kūrėjai, bet ir pirmieji, įvedę matą į socialinius mokslus. 

Melaneziečių estetinės išmonės polėkis ir jų talentas 
integruoti į visuomeninį gyvenimą paslaptingiausias 
nesąmoningas dvasios apraiškas pakilo į vieną aukš- 
čiausių viršūnių, kokių šiose srityse yra pavykę pasiekti 
žmonėms. Afrikos įnašas į pasaulio civilizaciją yra su- 
dėtingesnis, bet taipogi neaiškiai suprastas, nes tik 
neseniai imta suvokti jo vaidmens — Senojo pasaulio 
kultūrinio meltinęg pot — reikšmingumą; čia kaip jūroje 
susiliejo visos srovės, kad, visuomet įgijusios naują 
prasmę, tekėtų toliau arba pasiliktų rezerve. Egipto 
civilizacija, tas neįkainojamas Žmonijos lobis, laikytina 
bendru Azijos ir Afrikos kūriniu, o didžiosios senovės 
Afrikos politinės sistemos, juridinės institucijos, Vaka- 
rams ilgai buvusios nežinomos filosofinės doktrinos, 
vaizduojamasis menas ir muzika, kurie metodiškai tiria 
įvairias galimybes, atsiveriančias kiekvienoje žmonių 
veiklos srityje, taip pat yra nepaprastai vaisingos praeities 
ženklai. Šią, tarp kitko, akivaizdžiai liudija senosios 
bronzos ir dramblio kaulo apdirbimo technikos, toli 
pranokusios visus to meto Vakarų pasiekimus šiose 
srityse. Apie amerikiečių įnašą mes jau kalbėjome, tad 
prie to čia nebegrįšime. | 

Tačiau ne šie pavieniai įnašai turėtų mus labiausiai 
dominti, nes jie galėtų sukelti dvigubai klaidingą įspūdį, 
kad pasaulio civilizacija panaši į Arlekino kostiumą. Mes 
pernelyg išgarbinome nuosavybe: raštas — finikiečių, 
popierius, dūminis parakas ir kompasas — kiniečių, 
stiklas ir plienas — indų... O juk svarbiausia ne patys šie 

elementai, bet tai, kaip kiekviena kultūra juos grupuoja, 
išlaiko ar atmeta. Ir kiekvienos jų originalumą lemia 
savitas problemų sprendimo būdas bei vertybių, kurios 
visiems Žmonėms beveik tos pačios, atskleidimas: nes 
visos be išimties tautos turi kalbą, įvairias technikas, 
mokslą, meną, religinius įsitikinimus, visuomeninę, 
ekonominę ir politinę santvarką. Tačiau šių dalių san- 
tykis kiekvienoje kultūroje niekada nebūna lygiai toks 
pat, todėl šiuolaikinei etnologijai vis labiau rūpi atskleisti 
slaptąsias tų pasirinkimų paskatas, nei sudaryti atskirų 
ypatybių apyrašą. 

Vakarų civilizacijos vieta 


Mums, galimas dalykas, bus paprieštarauta dėl gry- 
nai teorinio tokios argumentacijos pobūdžio. Abstrak- 
čiosios logikos lygmenyje, sakysite, gal ir gali būti, kad 
atskira kultūra nepajėgtų objektyviai spręsti apie kitą, 
todėl, kad tesugeba žiūrėti tik iš savo taško ir kad jos 
vertinimai tokiu būdu pasmerkti amžinai kalėti reliaty- 
vizmo narve. Bet apsidairykite aplinkui; atidžiai įsižiū- 
rėkite, kas vyksta pasaulyje per paskutinį šimtmetį, ir 
visi jūsų samprotavimai neteks pagrindo. Užuot užsi- 
sklendusios savyje, visos civilizacijos viena po kitos 
pripažįsta vienos iš jų — Vakarų civilizacijos — prana- 
šumą. Argi ne visas pasaulis palaipsniui perima jos 
technologijas, gyvenimo būdą, pramogas ir net drabu- 
žius? Kaip Diogenas, savo ėjimu įrodė, kad yra judėji- 
mas, taip ir pati žmonių kultūrų eiga, pradedant pla- 
čiosiomis Azijos masėmis ir baigiant pavienėmis genti- 
mis neįžengiamose Brazilijos bei Afrikos džiunglėse 

vieningu pritarimu (kokio nėra buvę istorijoje) įrodo, 
kad viena žmonių civilizacijos forma yra pranašesnė už 
visas kitas: “nepakankamai išsivysčiusios“ šalys inter- 
nacionalinėse asamblėjose priekaištauja kitoms ne dėl to, 
kad yra verčiamos prisitaikyti prie vakarietiškų papro- 
čių, bet kad joms nesudaromos sąlygos greičiau darytis 
vakarietiškomis. 

Čia mes paliečiame pačią jautriausią mūsų diskusijos 
vietą; bergždžias darbas būtų mėginti ginti žmonių 
kultūrų originalumą nuo jų pačių. Be to, etnologui yra 
nepaprastai sunku teisingai įvertinti Vakarų civilizacijos 
universalėjimo fenomeną, ir štai dėl ko: visų pirma, 
pasaulinės civilizacijos egzistavimas yra, greičiausiai, 
unikalus istorijos faktas; jo precedentų reikėtų ieškoti 
nebent gilioje priešistorėje, apie kurią mes beveik nieko 
nežinome. Antra vertus, daug neaiškumų kelia pati 
nagrinėjamo fenomeno būklė. Akivaizdu, kad per pas- 
kutinius 150 metų Vakarų civilizacija ar kai kurie svar- 
biausi jos elementai, pavyzdžiui, industrializacija, ima 
įsigalėti pasaulyje; ir kad tais atvejais, kai kitos kultūros 
stengiasi išsaugoti ką nors iš savo tradicinio paveldo, šis 
bandymas iš tikrųjų apsiriboja superstruktūromis, t.y. 
pačiais trapiausiais aspektais, ir galima numatyti, kad, 
vykstant giliems pokyčiams, jie bus nušluoti. Tačiau šis 
fenomenas vystosi, ir mes dar nežinome rezultatų. Gal- 
būt tai baigsis visuotiniu planetos suvakarietiškėjimu 
įvairiais variantais: rusiškuoju ar amerikietiškuoju. O gal 
pasirodys sinkretinės formos — galimybė joms atsirasti 

pastebima islamo pasaulyje, Indijoje ir Kinijoje. O gal ši 
banga jau pasiekė savo viršūnę ir tuoj nuslūgs, ir Vakarų 
pasaulis išnyks kaip priešistorinės pabaisos dėl savo 
gigantiškumo, nesiderinančio su paprastu vidiniu me- 
chanizmu, kuris užtikrina jo egzistavimą. Atsižvelgdami 
į visa tai, mes ir stengsimės vertinti mūsų akyse vyks- 
tantį procesą, kurio sąmoningi ar nesąmoningi veiksniai, 
pagalbininkai, o gal ir aukos esame. 

Pirmiausia turime pažymėti, kad tas prisitaikymas 
prie Vakarų gyvenimo būdo ar kai kurių jo aspektų nėra 
toks spontaniškas, kaip vakariečiams norėtųsi tikėti. Jį 
lėmė ne tiek laisvas apsisprendimas, kiek pasirinkimo 
nebuvimas. Vakarų civilizacija įvedė savo kareivius, 
atidarė savo parduotuves, įkūrė savo plantacijas ir pa- 
skyrė savo misionierius visame pasaulyje; ji, tiesiogiai ar 
netiesiogiai, įsibrovė į spalvotųjų tautų gyvenimą; ji 
visiškai sugriovė tradicinį jų egzistavimo būdą, primes- 
dama savąjį arba sudarydama sąlygas išnykti esamoms 
normoms, nepasiūliusi jų vietoje nieko naujo. Paverg- 
toms arba sutrikdytoms tautoms neliko nieko kito, kaip 
priimti šiuos įpirštus pakaitalus arba, jei nebuvo linkusios 
to daryti, mėginti iš dalies prie jų prisitaikyti, kad įstengtų 
su jais čia pat kovoti. Kai nėra tokios jėgų santykio dis- 
proporcijos, visuomenės ne taip lengvai pasiduoda; jų 
Weltanschauung artimesnė pasaulėžiūrai tokių vargingų 
Rytų Brazilijos genčių, su kuriomis pavyko susigyventi 
etnografui Curt Nimuendaju: tenykščiai gyventojai, 
kiekvienąkart jam grįžus pas juos po išvykų į civilizuotą 

pasaulį, vis raudodavo iš gailesčio, pagalvoję apie kan- 
čias, kurias jam teko išgyventi toli nuo jų kaimo — 
vienintelės vietos, kur, jų įsitikinimu, vertėjo nugyventi 
gyvenimą. 

Bet išdėstydami šias išlygas mes tik kitaip suformu- 
lavome klausimą. Jei Vakarų pranašumas grindžiamas 
ne pritarimu, tai gal tada jis grindžiamas ta didesne 
energija, kuria Vakarai disponuoja ir kuri jiems kaip tik 
ir padeda išgauti tą pritarimą. Tačiau tuomet mes čia 
atsimušame į sieną. Kadangi šią jėgos disproporciją 
lemia nebe kolektyvinis subjektyvumas, kaip mūsų ką 
tik minėtu visuotinio pritarimo atveju, bet tai objektyvus 
fenomenas, kuris gali būti paaiškintas vien tik objekty- 
viomis priežastimis. 

Tačiau tai nėra civilizacijų filosofijos studija; apie 
Vakarų civilizacijos skelbiamų vertybių prigimtį galima 
būtų ilgai diskutuoti. Mes atskleisime tik pačias 
ryškiausias, tas, dėl kurių mažiausiai ginčijamasi. 
Pagrindinės, atrodo, būtų dvi: Vakarų civilizacija, kaip 
teigia p. Leslie White, stengiasi nuolat didinti energijos 
kiekį, tenkantį vienam gyventojui; kita vertus — saugoti 
žmonių gyvybę ir prailginti jų gyvenimą. Trumpai 
tariant, antrąją tendenciją galima būtų laikyti pirmosios 
modalumu, nes vienam žmogui tenkančio energijos 
kiekio absoliutinė vertė didėja priklausomai nuo atskiro 
individo egzistavimo trukmės ir intensyvumo. Kad 
išvengtume bet kokių ginčų, iškart norime pridurti, kad 
šiuos požymius gali lydėti kompensuojantys reiškiniai, 

atliekantys, tam tikra prasme, stabdžių funkciją: masinės 
žudynės, kurias sukelia pasauliniai karai, arba nelygybė, 
įsiviešpatavusi skirstant energiją tarp atskirų individų ir 
klasių. 

Padarius tokias prielaidas, iškart aiškėja, kad jei 
Vakarų civilizacija visas jėgas atidavė vien tik šiems 
uždaviniams, kur galbūt ir slypi jos silpnybė, tai ji, 
žinoma, nėra išimtis. Nuo neatmenamų laikų visos 
Žmonių visuomenės elgėsi taip pat; ir būtent pačios 
seniausios ir archaiškiausios visuomenės, kurias mes 
dažnai linkę tapatinti su šiuolaikinėmis "laukinėmis" 
tautomis, šioje srityje pasiekė pačių reikšmingiausių 
laimėjimų. Pastarieji dar ir šiandien sudaro didžiausią 
dalį to, ką mes vadiname civilizacija. Mums ir dabar 
gyvybiškai svarbūs tie didieji atradimai, kurie lydėjo tai, 
ką be jokio perdėjimo vadiname neolito revoliucija: 
žemdirbystė, gyvulių prijaukinimas, puodininkystė, 
audimas... Visus šiuos “civilizacijos laimėjimus“ per 
aštuonis ar dešimtį tūkstančių metų mes tik patobulino- 
me. 

Iš tikrųjų kai kuriuose samprotavimuose esama įky- 
rios tendencijos teikti pastangų, išmanymo ir vaizduotės 
privilegiją šiuolaikiniams atradimams, tarsi tie, kuriuos 
žmonija įgyvendino “barbariškuoju“ periodu, būtų 
atsitiktinumo pasekmė ir, bendrai imant, nelabai ver- 
tingi. Ši klaidinga nuomonė mums atrodo tokia nepa- 
grįsta, taip plačiai paplitusi ir taip trukdo susidaryti 
teisingą požiūrį į santykius tarp kultūrų, kad, mūsų 
manymu, ją būtina visiškai paneigti. 

Atsitiktinumas ir civilizacija 


Etnologiniuose traktatuose — ir visai rimtuose — 
skaitome, kad už ugnies pažinimą Žmogus turi būti 
dėkingas netikėtam žaibui ar gaisrui savanoje; kad 
tuomet rastas atsitiktinai apdegęs Žvėrelis atskleidė jam 
maisto produktų kepimo galimybę; kad puodininkystės 
atsiradimą lėmė prie ugnies netyčia paliktas molio gu- 
muliukas. Sakytum žmogus anksčiau būtų gyvenęs tarsi 
kokiame technologijos aukso amžiuje, kai atradimai 
buvo ranka pasiekiami, kaip vaisiai ir gėlės. O šiuolai- 
kiniam Žmogui liko tik alinantis triūsas ir genijų prare- 
gėjimai. 

Šį naivų požiūrį sąlygoja visiškas nenusimanymas 
apie sudėtingumą ir įvairovę operacijų, kurias implikuoja 
pačios elementariausios technikos. Norint pagaminti 
kokybišką tašyto akmens įrankį nepakanka padaužyti 
akmenį, kol nuskils: tai iškart paaiškėjo tuomet, kai buvo 
pamėginta atgaminti pagrindinių tipų priešistorinius 

įrankius. Tada — ir stebint tą pačią techniką pas čiabu- 
vius, kurie ją naudoja iki šiol — išryškėjo būtinų operacijų 
sudėtingumas; norint jas atlikti kartais reikia turėti iš 
anksto pasigamintus tikrus “tašymo aparatus“: dvipusį 
kūjį, kad galima būtų kontroliuoti smūgio stiprumą ir 
kryptį; amortizuojančius įtaisus, kad nuo įtampos akmuo 
nesuskiltų visai. Be to, būtinas nusimanymas apie vieti- 
nes iškasenas, jų gavybos būdus, naudojamų medžiagų 
sandarą ir atsparumą, atitinkamas fizinis pasiruošimas, 
“triukų" žinojimas ir t.t. Žodžiu, ištisa "liturgija" mutatis 
mutandis atitinkanti įvairius metalurgijos mokslo skyrius. 

Žinoma, gaisro kartais gali būti kas nors apskrudinta 
ar iškepta; bet sunku įsivaizduoti (nebent kai kalbame 
apie vulkaninius fenomenus, kurių geografinė distribu- 
cija ribota), kad būtų šutinta ar troškinta. O juk šie valgio 
paruošimo būdai paplitę ne mažiau už kitus. Taigi, nėra 
pagrindo atmesti išradingumo faktoriaus, kuris tikrai 
buvo būtinas pastariesiems būdams atsirasti, norint 
paaiškinti pirmuosius. 

Puodininkystė pateikia puikų pavyzdį, nes labai 
daug kas mano, kad nieko nėra lengviau, kaip iškasti 
gabalą molio ir jį išdegti. Tegul pamėgina patys. Pir- 
miausia reikia rasti tinkamas degimui molio rūšis; tačiau 
visos norimam efektui pasiekti būtinos natūralios sąly- 
gos yra nepakankamos, nes joks molis, neprimaišius tam 
tikro, jam tinkamo balasto, po išdegimo nepavirs galimu 
naudoti indu. Reikia įvaldyti žiedimo technologijas, 
kurios leistų gana ilgai išlaikyti vienoje padėtyje ir tuo 

pat metu formuoti "nesilaikantį" plastišką kūną. Paga- 
liau reikia atrasti specialų kurą, krosnies formą, nustatyti 
tam tikrą temperatūrą ir degimo laiką, kad indas taptų 
tvirtas, nepraleidžiantis vandens ir jam negrėstų jokie 
įskilimo, sukiužimo ar sudužimo pavojai. Galima būtų 
pateikti ir daugiau pavyzdžių. 

Visų šių operacijų yra labai daug ir jos pernelyg 
susijusios, kad tai būtų galima motyvuoti atsitiktinumu. 
Kiekviena iš jų, atskirai paimta, nieko nereiškia, ir tik 
išgalvota, trokštama, siekiama ir daug kartų išbandyta jų 
kombinacija garantuoja sėkmę. Atsitiktinumų, be abejo, 
pasitaiko, bet jie patys neduoda jokių rezultatų. Apie du 
tūkstančius penkis šimtus metų Vakarų pasaulis žinojo 
egzistuojant elektrą — atrastą, tikriausiai, atsitiktinai — 
bet iki sąmoningų ir kryptingų hipotezėmis pagrįstų 
ieškojimų — tokių kaip Ampėre'o ir Faraday'aus — tas 
atsitiktinumas jokio rezultato nedavė. Lanko, bumeran- 
go, šaudynės išradimui, žemdirbystei ar gyvulių pri- 
jaukinimui atsitiktinumas turėjo ne didesnės reikšmės 
negu penicilino atradimui, be kurio, kaip Žinia, čia taip 
pat, beje, nebuvo apsieita. Tad mes turime rūpestingai 
skirti vienos technikos perdavimą iš vienos kartos kitai, 
kuris visada vyksta santykinai lengvai, nes yra kasdien 
matomas ir įgyvendinamas, ir kiekvienos kartos įvairių 
technikų kūrimą ar tobulinimą, kurie pareikalauja lygiai 
tokios pat lakios vaizduotės ir tokio pat įnirtingo atkak- 
lumo iš kai kurių individų, nesvarbu, kokia atskira 
technika bebūtų turima omeny. Vadinamosios primity- 

„vios visuomenės Pasteurų ir Palissy turi ne mažiau už 
kitas. 

Mes greitai ir vėl susitiksime su atsitiktinumu ir 
tikimybe, tik kitoje srityje ir kitame vaidmenyje. Mes 
naudosimės jais ne tam, kad ilgai nesukę galvos paaiš- 
kintume gatavų išradimų atsiradimą, bet norėdami 
paaiškinti reiškinį, priklausantį kitam realybės lygme- 
niui: nepaisant fantazijos, išradingumo ir kūrybinių 
pastangų dozės, kuri, kaip mes turime pagrindo manyti, 
išlieka beveik nepakitusi per visą Žmonijos istoriją, ši 
kombinacija sąlygoja reikšmingus kultūrinius pakitimus 
tik tam tikrais periodais ir tam tikrose vietose. Nes, 
norint pasiekti šį rezultatą, nepakanka grynai psicholo- 
ginių faktorių: jie, pirmiausia, turi būti paveikę ta pačia 
kryptimi pakankamai daug individų, kad kūrėjas iškart 
įtiktų publikai, o ši sąlyga, savo ruožtu, priklauso nuo 
daugelio kitų faktorių sąveikos — nuo istorinių, ekono- 
minių ir socialinių aplinkybių. Tad, norint paaiškinti 
civilizacijos eigoje atsiradusius skirtumus, tektų atsi- 
žvelgti į tokius susipynusius ir trūkinėjančius priežasti- 
nius saitus, kurių neįmanoma būtų išaiškinti nei prak- 
tiškai, nei net teoriškai — dėl neišvengiamų perturbacijų, 
susijusių su tyrimo būdais. Iš tikrųjų, norint išnarplioti 
sruogą iš tiekos plonyčių siūlelių, reikėtų nebent apta- 
riamąją visuomenę (ir visą ją supantį pasaulį) pateikti 
globalinei ir kiekvienos minutės etnografinei analizei. 
Tačiau ką kalbėti apie tokį platų užmojį, jei žinoma, kad 
etnografų, dirbančių Žymiai mažesniu mastu, stebėjimus 


49 


neretai varžo subtilūs pakitimai, kuriuos sukelia vien jų 
buvimas Žmonių grupėje — jų studijų objekte. Turint 
omenyje šiuolaikinių visuomenių lygmenį taip pat aišku, 
kad viešosios nuomonės apklausos, vienas pačių pati- 
kimiausių tyrimo būdų, turi įtakos šiai nuomonei dėl 
paties tų apklausų vykdymo, nes paskleidžia gyventojų 
tarpe savianalizės faktorių, kurio iki tol nebuvo. 

Tokia situacija pateisina visuomeniniuose moksluose 
pradedamą vartoti tikimybės sąvoką, jau seniai priimtą 
kai kuriuose fizikos skyriuose, pavyzdžiui, termodina- 
mikoje. Prie to mes dar grįšime; dabar pakaks prisiminti, 
kad šiuolaikinių atradimų sudėtingumą lemia ne tai, kad 
tarp mūsų amžininkų dažniau pasitaiko genialesnių 
kūrėjų. Yra kaip tik priešingai, nes mes įsitikinome, kad 
amžiams bėgant kiekvienai naujai kartai tam, kad 
žengtų pirmyn, tereikėjo tik savo pastoviu indėliu pa- 
pildyti iš ankstesniųjų kartų paveldėtą "kapitalą". Joms 
mes turime būti dėkingi už devynis dešimtadalius savo 
turtų; jų indėlis pasirodytų esąs dar didesnis, jei, kaip 
įdomumo dėlei ir buvo pamėginta, įvertintume pagrin- 
dinių išradimų datą, atsižvelgiant į spėjamą civilizacijos 
pradžią. Tuomet paaiškėja, kad žemdirbystė atsiranda 
vienoje iš ankstesnių fazių, atitinkančioje 2 šio laikotar- 
pio procentus, metalurgija - 0,7 “o, abėcėlė - 0,35 “o, 
Galilėjaus fizika - 0,035 Yo, o darvinizmas - 0,009 S.“ 


Leslie A.White. The Science of Culture.— New York, 
1949, p. 196. 

Vakarų mokslo ir industrijos revoliucija visa sutelpa į 
vieną periodą, lygų maždaug pusei tūkstantosios žmo- 
nijos gyvavimo dalies. Tad verta gerai pagalvoti prieš 
tvirtinant, kad jai lemta visiškai pakeisti žmoniją. 

Tačiau neabejotina — ir tai galutinis nagrinėjamos 
problemos įvertinimas, kokį mes manome galį pateik- 
ti, — kad techninių išradimų (ir mokslinės juos pagim- 
džiusios minties) atžvilgiu Vakarų civilizacija pasirodė 
esanti kumuliatyvesnė nei kitos; kad, disponuodama 
tokiu pačiu pradiniu neolitiniu kapitalu, ji dar jį padidino 
(abėcėlinis raštas, aritmetika ir geometrija), dalį kurio, 
beje, greitai pamiršo, bet po stagnacijos, trukusios apie du 
tūkstančius ar du tūkstančius penkis šimtus metų (maž- 
daug nuo I tūkst. pr. m. erą iki XVIII a.) ji staiga plyks- 
telėjo industrinės revoliucijos ugnimi, su kurios užmoju, 
universalumu ir pasekmių reikšmingumu gali lygintis tik 
kitados įvykusi neolitinė revoliucija. 

Vadinasi, du kartus savo istorijoje, su maždaug dviejų 
tūkstančių metų pertrauka, Žmonija sugebėjo sutelkti 
daugumą tos pat pakraipos išradimų; ir tiek tas skaičius, 
tiek tas tolydumas susikoncentravo pakankamai trumpo- 
je laiko atkarpoje, kad galėtų įvykti sudėtingos technikų 
sintezės; sintezės, lėmusios reikšmingus Žmogaus ir 
gamtos santykių pakitimus, kurie savo ruožtu sąlygojo 
kitų pakitimų atsiradimą. Katalizatorių sukeltos grandini- 
nės reakcijos įvaizdis perteikia šį procesą, kuris iki šiol 
du, tiktai du kartus pasikartojo Žmonijos istorijoje. 
Kaipgi tai įvyko? 

Pirmiausia nereikia pamiršti, kad ir kitos revoliucijos, 
kurioms būdingi tie patys kumuliatyviniai požymiai, 
galėjo vystytis įvairiose vietose ir įvairiais laikais, bet 
kitose žmonių veiklos srityse. Mes jau aiškinome, kodėl 
mūsų industrinė revoliucija su neolitine (kuri vyko 
anksčiau, bet atskleidžia tokius pačius uždavinius) yra 
vienintelės mums galinčios atrodyti tokios: nes mūsų 
referencijų sistema leidžia jas įvertinti. Visi kiti tikrai 
įvykę pakitimai iškyla tik kaip fragmentai arba yra labai 
iškreipti. Jie negali įgyti prasmės šiuolaikiniam Vakarų 
žmogui (šiaip ar taip, visos jų prasmės); jam netgi gali 
atrodyti, kad jų iš viso nėra. 

Antra vertus, neolitinės revoliucijos pavyzdys (vie- 
nintelis, kurį šiuolaikinis Vakarų Žmogus pajėgia įsi- 
vaizduoti gana aiškiai) turi pamokyti jį kuklumo, kai 
kalbama apie pirmenybę, kurią jis bevelytų teikti vienai 
rasei, vienam regionui ar šaliai. Industrinė revoliucija 
prasidėjo Vakarų Europoje, vėliau persimetė į JAV, 
paskui į Japoniją; nuo 1917 metų ji plečiasi Tarybų Są- 
jungoje, rytoj, be abejo, kils kur nors kitur; kas pusę 
amžiaus ji dega tai įsiliepsnodama, tai prigesdama vie- 
name iš savo židinių. Ko verti tūkstantmečių perspek- 
tyvoje ginčai dėl prioriteto, kuriuo mes taip puikuoja- 
mės? 

Neolitinė revoliucija, vykusi vieną ar du tūkstant- 
mečius, kilo vienu metu Egėjo jūros baseine, Egipte ir 
Artimuosiuose Rytuose, Indo upės slėnyje ir Kinijoje, ir, 
panaudojus radioaktyviosios anglies metodą archeolo- 

ginių periodų nustatymui, galima spėti, kad neolito 
amžius Amerikoje, vyravęs anksčiau negu buvo manyta, 
prasidėjo ne daug vėliau nei Senajame pasaulyje. Galimas 
dalykas, kad trys ar keturi slėniai galėtų reikalauti pri- 
pažinti jų pirmumą keletu amžių. Ką mes apie tai žinome 
šiandien? Mes, priešingai, esame įsitikinę, kad prioriteto 
klausimas neesminis, nes tokių pačių technologinių 
perversmų (lydimų socialinių perversmų) kilimo viena- 
laikiškumas tokiose didelėse teritorijose ir vienas nuo kito 
labai nutolusiuose regionuose įtikinamai parodo, kad tai 
priklausė ne nuo vienos kurios nors rasės ar kultūros 
genialumo, o nuo bendriausių sąlygų, kurios yra už 
žmonių sąmonės ribų. Taigi galime būti tikri, kad jei 
industrinė revoliucija nebūtų iš pradžių kilusi Vakarų ir 
Šiaurės Europoje, tai kada nors būtų prasidėjusi kitoje 
žemės rutulio vietoje. Ir jei, iš visko sprendžiant, ji turi 
išplisti visame apgyvendintos žemės plote, tai kiekviena 
kultūra savaip prie to prisidės, ir ateities istorikai teisėtai 
nuspręs, kad klausimas, kam kokį porą amžių priklauso 
prioritetas, yra visai nesvarbus. 

Tuo remdamiesi mes turime padaryti naują išlygą, ne 
tiek paneigiančią skirtumą tarp statiškos ir kumuliaty- 
vios istorijos, kiek jį sušvelninančią. Tas skirtumas, kaip 
jau sakyta, ne tik yra susijęs su mūsų interesais, bet jis 
niekada nėra itin ryškus. Kalbant apie techninius išra- 
dimus, neabejotina, kad joks periodas ir jokia kultūra 
nėra visiškai statiškos. Visos Žmonių bendrijos išranda, 
keičia, tobulina ir pamiršta įvairias technikas, ganėtinai 

sudėtingas, kad galėtų įvaldyti savo aplinką. Kitaip jos 
ilgainiui būtų išnykusios. Tad skirtumas visada yra ne 
tarp kumuliatyvios ir nekumuliatyvios istorijos; kiek- 
viena istorija kumuliatyvi, tik skirtingu laipsniu. 
Žinoma, kad, pavyzdžiui, senovės kiniečiai ir eskimai 
pasiekė didelių laimėjimų mechanikoje, ir nedaug trūko, 
kad pakiltų į tokį lygį, kai įvyksta “grandininė reakcija“, 
sąlygojanti perėjimą iš vieno civilizacijos tipo į kitą. Kitas 
žinomas pavyzdys — dūminis parakas: kiniečiai buvo 
išsprendę visas technines su tuo susijusias problemas, 
išskyrus jo platų pritaikymą. Senovės meksikiečiams 
nebuvo nežinomas ratas, kaip tas dažnai tvirtinama; jie 
puikiai žinojo, kas tai yra, nes gamino žaislinius 
žvėrelius ant ratukų; dar žingsnis pirmyn, ir jie būtų 
turėję vežimą. 

Tokiu būdu, santykinio “kumuliatyvesnių" kultūrų 
retumo (kiekvienos referencijų sistemos atžvilgiu) 
klausimas jų sąryšyje su “mažiau kumuliatyviomis“ 
kultūromis susiveda į žinomą problemą, kuri pabrėžia 
tikimybių apskaičiavimą. Tai problema, kaip nustatyti 
sudėtingos kombinacijos reliatyvią tikimybę kitų, pa- 
prastesnių to paties tipo kombinacijų atžvilgiu. Pavyz- 
džiui, žaidžiant rulete, dviejų vienas po kito einančių 
skaičių seka (sakysime, 7 ir 8, 12 ir 13, 30 ir 31) pasitaiko 
gana dažnai; seka iš trijų skaičių jau retesnė, iš keturių — 
juo labiau. Ir tik vienąkart po daugybės metimų gali 
susidaryti serija iš šešių, septynių ar aštuonių skaičių, 
sutampanti su natūralia skaičių eilės tvarka. Jei visą 


54 


dėmesį esame sutelkę į ilgas serijas (tarkim, lažinamės iš 
serijos, kurią sudaro penki iš eilės einantys skaičiai), tai 
trumpiausios serijos mums atrodys lygiavertės atsitikti- 
nėms skaičių sekoms. Pamirštama, kad jos skiriasi nuo 
mums rūpimų tik iš dalies ir, vertinant kitu požiūriu, 
galbūt pastebėsime, kad jos ne mažiau taisyklingos. 
Panagrinėkime šį pavyzdį išsamiau. Lošėjas, statantis 
visą savo dalį ant vis ilgesnių serijų, po tūkstančių ir 
milijonų metimų gali netekti vilties kada nors išvysti 
seriją iš devynių vienas po kito einančių skaičių ir pa- 
galvoti, kad verčiau jau būtų žaidimą nutraukęs. Tačiau 
galimas dalykas, kad kitam lošėjui, kuris laikėsi tos 
pačios lažybų formuluotės, bet turėjo omeny kito tipo 
serijas (sakysim, tam tikru ritmu besikaitaliojančias 
raudoną ir juodą spalvas, porinius ir neporinius skai- 
čius), pasiseks įžvelgti reikšmingas kombinacijas ten, kur 
pirmasis nematė jokios tvarkos. Žmonijos vystymasis 
eina ne viena kryptimi. Ir jei vienu atžvilgiu ji atrodo 
statiška ar net regresyvi, tai dar nereiškia, kad vertinant 
kitu požiūriu ji nėra reikšmingų transformacijų centras. 

Žymusis XVIII a. filosofas Hume kartą pamėgino 
atskleisti daugeliui žmonių kylančio klausimo, kodėl ne 
visos moterys yra gražios, o tik jų mažuma, absurdiš- 
kumą. Jis be didelio vargo įrodė, kad šis klausimas 
neturi jokios prasmės. Jei visos moterys būtų bent jau 
tokios pat gražios, kaip pati žaviausia, tai atrodytų 
banalios, ir mes pataupytume savo epitetus mažumai, 
kuri gerokai skirtųsi nuo bendro modelio. Taip pat 

būdami suinteresuoti tam tikru vystymosi tipu, mes 
esame linkę priskirti nuopelnus kultūroms, kurios to- 
liausiai pažengia ta kryptimi, o visoms kitoms liekame 
abejingi. Tad progresas visada yra tik pagal savo skonį 
suprantamo progreso maksimumas. 

Kultūrų bendradarbiavimas 


Galiausiai mums reikia išnagrinėti savo iškeltą prob- 
lemą paskutiniu aspektu. Lošėjas, minėtas ankstesniuose 
skyriuose, kuris visada lažintųsi iš pačių ilgiausių serijų 
(kaip jos bebūtų formuluojamos), tikriausiai turėtų pra- 
lošti. Visai kas kita laukia koalicijos susilažinusių lošėjų, 
žaidžiančių iš serijų, kurių absoliutinė vertė tokia pati, 
bet keliomis ruletėmis ir susitarusių bendrai skaičiuoti 
rezultatus, atsižvelgiant į kiekvienam tinkančias 
kombinacijas. Nes jei aš vienas turiu 21 ir 22, o reikia 23, 
kad pratęsčiau savo seriją, tai, žinoma, didesnė tikimybė, 
kad šis skaičius pasirodys ant kurio nors iš dešimties 
staliukų nei ant vieno. 

Ši situacija labai panaši į situaciją kultūrų, kurioms 
pavyko įgyvendinti pačias kumuliatyviausias istorijos 
formas. Šios kraštutinės formos visada buvo ne izoliuotų 
kultūrų padarinys, o sąmoningai ar nesąmoningai deri- 
nančių savo atskirą veiklą ir įvairiais būdais (migracijos, 

skoliniai, komerciniai mainai, karai) sudarančių tas 
koalicijas, kurių modelį mes ką tik aprašėme. Štai tada 
akivaizdžiai išryškėja vienos ar kitos kultūros išaukšti- 
nimo absurdiškumas, nes būdama atskira, kultūra nie- 
kada negalėtų tapti "pranašesnė"; kaip atsiskyrusiam 
lošėjui, jai pavyktų tik trumpos serijos iš kelių elementų, 
ir tikimybė, kad jos istorijoje "išeis" ilga serija (nors 
teoriškai neatmetama), yra tokia maža, kad viliantis ją 
išvysti, reikėtų laukti Žymiai ilgiau negu ligšiol truko 
visa žmonijos raida. Tačiau — kaip mes jau sakėme — 
nė viena kultūra neegzistuoja atskirai; ji visuomet yra 
sudariusi koaliciją su kitomis kultūromis ir kaip tik tai 
įgalina ją kurti kumuliatyvias serijas. Tikimybė, kad tarp 
šių serijų pasirodys viena ilga, priklauso, suprantama, 
nuo koalicinės sistemos ribų, trukmės ir kintamumo. 

Iš to seka dvi išvados. 

Šioje studijoje mes ne kartą kėlėme klausimą — kaip 
atsitiko, kad Žmonija per devynis (ir net su viršum) 
dešimtadalius savo istorijos išliko statiška: pirmosioms 
civilizacijoms jau bus nuo dviejų iki penkių šimtų tūks- 
tančių metų, 0 gyvenimo sąlygos keičiasi tik per pasku- 
tiniuosius dešimt tūkstantmečių. Jei mūsų analizė tiksli, 
tai taip yra ne dėl to, kad paleolito žmogus buvo ne toks 
protingas ir ne toks gabus, kaip jo neolito įpėdinis, o 
paprasčiausiai todėl, kad Žmonijos istorijoje reikėjo laiko 
trukmės t, kol pasirodė laipsnio n kombinacija; ji būtų 
galėjusi pasireikšti ir daug anksčiau, ir daug vėliau. Tai 
tokios pat reikšmės faktas, kaip tas skaičius metimų, 

kuriuos Žaidėjas turi padaryti, kad išvystų tam tikrą 
kombinaciją: ji gali susidaryti iš pirmo karto, iš tūkstan- 
tojo, iš milijozinio arba niekada. Bet visą tą laiką Žmonija, 
kaip ir tas lošėjas, nesiliauja žaidusi.Ne visuomet pati to 
norėdama ir nebūtinai visada sąmoningai, ji "tvarko" 
kultūrinius reikalus, leidžiasi į “civilizacijos operacijas“, 
kiekvieną kurių vainikuoja nevienoda sėkmė. Žmonijai 
tai pasiseka, tai ji sužlugdo savo ankstesnius iškovojimus. 
Miglotai pažindami daugelio priešistorinių visuomenių 
bruožus, mes labai supaprastinome šį kupiną nežinios ir 
išsišakojimų kelią, nes niekas taip nesukrečia, kaip tie 
nuopuoliai, vedę nuo Levalua epochos apogėjaus prie 
Mustjė epochos vidutinybės, nuo Orinjako ir Solutie ep- 
ochų spindesio prie Magdaleno epochos grubumo, o 
vėliau prie visiškų kontrastų, kuriuos atskleidė įvairūs 
mezolito epochos aspektai. 

Tai, kas pasakyta apie laiką, taip pat tinka ir erdvei, 
tik turi reikštis kitu būdu. Galimybę vienai kultūrai 
suvienyti šį sudėtingą pačių įvairiausių išradimų 
kompleksą, kurį mes vadiname civilizacija, lemia skai- 
čius ir įvairovė kultūrų, su kuriomis ji bendradarbiauja 
(dažniausiai nevalingai), laikydamasi bendros strategi- 
jos. Taigi skaičius ir įvairovė. Senojo ir Naujojo ikiko- 
lumbinio pasaulių palyginimas puikiai iliustruoja šią 
dvigubą būtinybę. 

Nuo Renesanso pradžios Europa buvo pačių įvai- 
riausių srovių susitikimo ir susiliejimo vieta: graikų, 
romėnų, germanų, anglosaksų tradicijos, arabų ir 

kiniečių įtaka. Ikikolumbinė Amerika kiekybiniu po- 
žiūriu palaikė ne mažiau kultūrinių ryšių, nes abidvi 
Amerikos kartu sudaro visą žemės pusrutulį. Tačiau 
europietiškoje dirvoje kartu tarpstančios kultūros yra 
daugelį tūkstantmečių trukusios diferenciacijos pro- 
duktas, tuo tarpu amerikietiškosios kultūros, kadangi 
Žmonės čia apsigyveno vėliau, turėjo mažiau laiko di- 
vergencijai; jų bendras vaizdas yra santykinai vienaly- 
tiškesnis. Taigi nors negalėtume pasakyti, kad kultūrinis 
Meksikos ar Peru lygis Amerikos atradimo metu būtų 
buvęs žemesnis nei Europos (mes netgi matėme, kad kai 
kuriais atžvilgiais jis jį pranoko), įvairūs kultūros as- 
pektai ten, matyt, buvo ne taip aiškiai išvystyti. Be stul- 
binančių pasiekimų, ikikolumbinėse civilizacijose apstu 
spragų, jose, jei taip galima pasakyti, yra “skylių. Jos 
taip pat išskleidžia prieš mūsų akis mažiau prieštaringą 
negu atrodo, priešlaikinių ir abortyvinių formų koeg- 
zistencijos panoramą. Nelanksti ir stokojanti įvairovės 
šių kultūrų tarpusavio struktūra įtikinamai paaiškina jų 
žuvimą nuo saujelės užkariautojų. Esminę šio žlugimo 
priežastį galėtų padėti suprasti tas faktas, kad ameri- 
kiečių kultūrinė "koalicija" buvo sudaryta iš ne tokių 
skirtingų kaip Senojo pasaulio partnerių. 

Vadinasi, nėra kumuliatyvių savyje ir sau visuome- 
nių. Kumuliatyvi istorija — tai ne kokios nors rasės ar 
kultūros ypatybė, leidžianti tokiu būdu išsiskirti iš kitų. 
Ji priklauso veikiau nuo jų e/2es10, o ne nuojų prigimties. 
Ji išreiškia tam tikrą kultūrų egzistavimo modalumą, 

kuris yra ne kas kita, kaip jų būdas būti kartu. Ta prasme 
galima teigti, kad kumuliatyvi istorija yra forma istorijos, 
būdingos tiems socialiniams superorganizmams, ku- 
riuos sudaro visuomenių grupės, o statiška istorija — jei 
tokia tikrai egzistuotų — būtų požymis to atsilikusio 
gyvenimo būdo, kuris būdingas pavienėms visuome- 
nėms. 

Išimtinė lemtis, vienintelė nelaimė, kuri galėtų ištikti 
žmonių grupę ir sukliudyti pilnutinai atsiskleisti jos 
prigimčiai — tai būti vienai. 

Tuomet matyti, kokie nevykę ir ne visai pagrįsti 
dažnai būna mėginimai, kuriais paprastai pasitenkinama, 
apibūdinant Žmonių rasių įnašą į pasaulio civilizaciją. 
Išvardijami požymiai, kruopščiai išnagrinėjami kilmės 
klausimai, suteikiami prioritetai. Kad ir kokios gerano- 
riškos bebūtų, šios pastangos yra bergždžios, nes tuo 
būdu triskart prašaunama pro šalį. Pirmiausia, nuopelnai 
už kokį nors išradimą, priskiriamą vienai ar kitai kultūrai, 
niekuomet negali būti neginčytini. Šimtą metų visi buvo 
tvirtai įsitikinę, kad kukurūzus, kryžmindami laukines 
rūšis, išvedė Amerikos indėnai, ir su tuo kol kas visi 
sutinka, tačiau kyla vis didesnių abejonių, nes galimas 
dalykas, kad kukurūzai pateko į Ameriką (tik ne visai 
aišku, kada ir kaip) iš Pietryčių Azijos. 

Antra, kultūrinius indėlius visuomet galima suskir- 
styti į dvi grupes. Vienoje turime kai kuriuos kultūros 
požymius ar atskirus laimėjimus, kurių reikšmę lengva 
įvertinti ir kurie yra dalinio pobūdžio. Tabaką mums 

davė Amerika, tai faktas, tačiau, nepaisant kilniausių 
tarptautinių institucijų tikslų, mes negalime kiekvieną 
kartą jaustis be galo dėkingi Amerikos indėnams, kai 
tik užsirūkome. Tabakas yra puikus priedėlis prie 1 'art de 
vivre, kaip kiti yra naudingi (pavyzdžiui, guma); jie 
mums teikia papildomus malonumus ir patogumus, bet 
jei jų neturėtumėm, tai dėl to mūsų civilizacijos šaknys 
nenudžiūtų, o būtinybės verčiami būtumėm sugebėję 
juos atrasti ar pakeisti kuo nors kitu. 

Kitoje grupėje yra įnašai (Žinoma, su ištisa seka 
tarpinių formų), sudarantys sistemos savitumą, t.y. 
atitinkantys ypatingą būdą, kurį kiekviena visuomenė 
pasirinko Žmogiškųjų troškimų visumai išreikšti ir pa- 
tenkinti. Šių gyvenimo stilių, arba, kaip sako anglosak- 
sai, šių patterns originalumo ir nepakeičiamos prigimties 
neįmanoma paneigti, tačiau, kadangi kiekvienas jų 
reiškia išimtinį pasirinkimą, tai nelabai aišku, kaip viena 
civilizacija galėtų tikėtis pasinaudoti kitos gyvenimo 
stiliumi, neatsižadėdama būti savimi. Iš tiesų kompro- 
misai tegali baigtis dviem pasekmėmis: arba vienos iš 
grupių pattern'o suirimu ir žlugimu, arba originalia sin- 
teze, kuri tačiau pagimdo trečiąjį patter nn, kuris iš esmės 
skiriasi nuo anų dviejų. Tačiau galiausiai juk svarbu ne 
tai, ar viena visuomenė gali, ar ne turėti naudos iš savo 
kaimynų gyvenimo stiliaus, o ar (ir kiek) jai pavyksta jas 
suprasti ir netgi pažinti. Mes matėme, kau į šį klausimą 
neįmanoma atsakyti kategoriškai. 

Pagaliau, jei yra indėlis, tai turi būti ir tas, kuris juo 
naudojasi. Bet jei egzistuoja konkrečios kultūros, kurias 
galima apibrėžti laiku ir erdve ir apie kurias galima 
pasakyti, kad jos “įmokėjo savo dalį" ir moka toliau, kas 
tuomet yra ta “pasaulinė civilizacija" , spėjamoji visų šių 
indėlių savininkė? Tai nėra civilizacija, kurią galima būtų 
atskirti nuo visų kitų ar kuri būtų tokia pat konkreti kaip 
visos kitos. Kalbėdami apie pasaulinę civilizaciją, turime 
omeny ne kokią nors epochą ar grupę Žmonių: mes 
vartojame abstrakčią sąvoką, suteikdami jai arba mora- 
linę, arba loginę vertę. Moralinę, kai kalbama apie tikslą, 
kurį siūlome egzistuojančioms visuomenėms, loginę, kai 
norime vienu terminu nusakyti bendrus elementus, 
kuriuos analizė atskleidžia skirtingose kultūrose. Abiem 
atvejais aiškiai matyti, kad pasaulinės civilizacijos sąvoka 
yra labai skurdi ir schematiška, o jos intelektualinis ir 
emocinis turinys ne itin gilus. Mėginti įkainoti reikš- 
mingus tūkstantmetės istorijos kultūrinius pasiekimus 
(pasvėrus visas juos į pasaulį paleidusių Žmonių mintis, 
kančias, troškimus ir triūsą), lyginant su tuščiavidurės 
formos pasaulinės civilizacijos etalonu, reikštų visiškai 
juos nuvertinti, atimti jiems gyvybę ir palikti iš jų tik 
skeletą. 

O mes priešingai, stengėmės įrodyti, kad tikrąjį kul- 
tūrų "indėlį" sudaro ne pavienių jų atradimų aprašas, o 
diferencinis nuotolis, esantis tarp šių kultūrų. Dėkingumas 
ir pagarba, kuriuos kiekvienas atskiros kultūros narys 
gali ir turi jausti visoms kitoms kultūroms, tegalės remtis 

vieninteliu įsitikinimu, kad kitos kultūros pačiais įvai- 
riausiais būdais skiriasi nuo tos, kuriai jis pats priklauso; 
net jei pačios tų skirtumų esmės jis nepagauna ar, ne- 
paisant visų pastangų, ją perprasti pavyksta tik iš dalies. 

Be to, pasaulinės civilizacijos sąvoką mes apibūdino- 
me kaip tam tikrą ribinę sąvoką ar supaprastintą sudė- 
tingo proceso žymėjimą. Nes jei mūsų argumentai teisi- 
ngi, tai nėra ir negali būti pasaulinės civilizacijos abso- 
liučia prasme, kuri dažnai teikiama šiai sąvokai, nes 
civilizacija implikuoja maksimaliai besiskiriančių viena 
nuo kitos kultūrų koegzistavimą, kuris kaip tik ir yra jos 
esmė. Pasaulinė civilizacija negali būti niekas kita, tiktai 
savo originalumą puoselėjančių kultūrų pasaulinė koa- 
licija. 

Dvilypė progreso prasmė 


Ar mes nesusiduriame tuomet su keistu paradoksu? 
Vartodami sąvokas mūsų joms suteikta prasme, matė- 
me, kad bet koks kultūros progresas yra kultūrų suda- 
rytos koalicijos funkcija. Ši koalicija pagrįsta bendru 
naudojimusi (sąmoningu ar nesąmoningu, valingu ar 
nevalingu, tyčiniu ar netyčiniu, siekiamu ar priverstiniu) 
šansais, pasitaikančiais kiekvienos kultūros istorinėje 
raidoje; be to, mes pripažinome, kad ši koalicija yra tuo 
efektyvesnė, kuo skirtingesnės ją sudarančios kultūros. 
Tuomet mes, atrodo, susiduriame su viena kitai prieš- 
taraujančiomis sąlygomis. Nes šio kolektyvinio žaidimo, 
nuo kurio priklauso bet koks pažangus vystymasis, 
ankstesnė ar vėlesnė pasekmė turėtų būti visų Žaidėjų 
resursų niveliacija. Ir jei įvairovė yra pirminė sąlyga, tai 
reikia pripažinti, kad šansai laimėti tampa tuo mažesni, 
kuo ilgiau turi tęstis partija. 

Išvengti šios lemtingos pasekmės galima, matyt, tik 
dviem būdais. Pirmasis pagrįstas tuo, kad lošėjai Žais- 
dami turi didinti diferencinius nuotolius; tai įmanoma, nes 
kiekvieną visuomenę (“lošėją" mūsų teoriniame mode- 
lyje) sudaro tam tikrų grupių (konfesinių, profesinių ir 
ekonominių) koalicija, ir visuomenės pastatyta suma 
susideda iš kiekvieno jos nario statomos dalies. Socialinė 
nelygybė yra įspūdingiausias tokios išeities pavyzdys. 
Didžiąsias revoliucijas — neolitinę ir industrinę — ku- 
rias mes pasirinkome kaip iliustraciją, lydėjo ne tik 
socialinio organizmo diferencijavimasis, kaip taikliai 
pastebėjo Spenceris, bet ir skirtingų statusų išryškėjimas 
tarp grupių, ypač ekonominiu požiūriu. Seniai buvo 
pastebėta, kad neolito pasiekimus veikiai sekė socialinė 
diferenciacija ir senovės Rytuose miestų atsiradimas, 
valstybių kūrimasis, klasių ir kastų atsiradimas. Šis 
pastebėjimas tinka ir industrinei revoliucijai, sąlygotai 
proletariato atsiradimo ir sukūrusiai naujas, tobulesnes 
žmogaus darbo išnaudojimo formas. Iki šiol vyravo 
tendencija laikyti šias socialines transformacijas techni- 
nių transformacijų rezultatu, įžvelgiant tarp jų priežas- 
ties ir pasekmės iyšį. Jei mūsų interpretacija teisinga, tai 
priežastingumo ryšį ir jo implikuojamą seką laike reikėtų 
pakeisti dviejų reiškinių funkcine koreliacija, į ką, beje, ir 
linkstama šiuolaikiniame moksle. Čia mes tik norėtume 
atkreipti dėmesį į tai, jog, pripažindami faktą, kad tech- 
nikos pažanga istoriškai reiškė žmogaus išnaudojimo 


patobulinimą, turėtume atsargiau reikšti pasididžiavi- 
mą, kurį mums įkvepia pirmasis iš šių dviejų fenomenų. 

Antrąjį būdą didžia dalimi sąlygoja pirmasis: įtraukti 
į koaliciją, savanoriškai ar jėga, naujus partnerius, šį 
kartą išorinius, kurių “statomos sumos“ gerokai skirtųsi 
nuo tų, kurios būdingos pradinei sąjungai. Šios išeities 
taip pa. jau buvo griebtasi, ir jei pirmąją bendrais bruo- 
žais galėtų apibūdinti kapitalizmo terminas, tai antrąją 
padės iliustruoti imperializmo ar kolonializmo sąvokos. 
XIX a. kolonijinė ekspansija įgalino industrinę Europą 
atgaivinti (žinoma, ne vien tik savo labui) bangą, kuriai, 
neįtraukus į “žaidimą" kolonizuotų visuomenių, būtų 
grėsęs pavojus daug greičiau nuslūgti. 

Matome, kad abiem atvejais išeitis randama išplečiant 
koaliciją: arba vidinės diversifikacijos, arba naujų part- 
nerių priėmimo dėka; galų gale, bet kokiu atveju yra 
didinamas žaidėjų skaičius, t.y. grįžtama prie pradinės 
situacijos sudėtingumo ir įvairovės. Tačiau taip pat 
matome, kad šiomis priemonėmis šis procesas tik laiki- 
nai pristabdomas. Eksploatacija teįmanoma koalicijos 
viduje: dvi grupės, valdančioji ir valdomoji, sueina į 
kontaktus, tarp jų vyksta mainai. Tačiau, nepaisant iš 
pažiūros vienpusiško jas jungiančio ryšio, jos turi, s4- 
moningai ar ne, lošti išvien, ir jas supriešinantys skirtu- 
mai pamažu ima nykti. Gyvenimo lygio kilimas ir 
laipsniškas kolonizuotų tautų išsilaisvinimas kviečia 
mus būti šio fenomeno raidos liudininkais; nors ir ilgą 
kelią dar reikėtų nueiti šiomis abiejomis kryptimis, jau 

dabar aišku, kad dalykai neišvengiamai krypsta šia 
linkme. Tiesą sakant, trečiąja išeitimi galbūt reikėtų 
laikyti antagonistinių politinių ir socialinių santvarkų 
susikūrimą pasaulyje; galima manyti, kad diversifikacija, 
atgimdama kaskart vis kitoje plotmėje, leidžia nuolatos 
išlaikyti (per kintančias formas, kurios niekada nesiliaus 
stebinusios pasaulio) tą nestabilumo būklę, nuo kurios 
priklauso biologinis ir kultūrinis žmonijos išlikimas. 

Kaip ten bebūtų, šį procesą sunku įsivaizduoti kitaip 
negu prieštaringą, ir jį trumpai galima apibūdinti šitaip: 
progresas neįmanomas be žmonių bendradarbiavimo, o 
veikdami drauge jie pastebi, kaip palaipsniui supanašėja 
įnašai, kurių pradinis skirtumas kaip tik ir darė jų ben- 
dradarbiavimą vaisingą ir reikalingą. 

Tačiau, jei net šis prieštaravimas neišvengiamas, 
šventa Žmonijos pareiga yra lygiai vertinti abi jo puses, 
niekuomet neatsižadant vienos dėl kitos: be abejo, sau- 
gotis aklo partikuliarizmo, kuris žmoniškumo privilegiją 
bevelytų teikti vienai rasei, vienai kultūrai ar vienai 
visuomenei; bet ir niekada nepamiršti, kad jokia žmonių 
grupė nedisponuoja visai Žmonijai taikytinomis formu- 
lėmis, ir kad Žmonija, orientuota į vienintelį gyvenimo 
būdą, yra neįsivaizduojama, nes tai būtų sustabarėjusi 
žmonija. 

Šia prasme tarptautinėms institucijoms keliama ne- 
paprastai sunki užduotis, ir ant jų pečių gula didžiulė 
atsakomybė. Ir viena, ir kita yra daug sudėtingesnės, nei 
paprastai Manoma, nes tarptautinių institucijų misija yra 

dvilypė; iš vienos pusės ji yra susijusi su naikinimu, o iš 
kitos — su žadinimu. Šios institucijos turi pirmiausia 
padėti Žmonijai kaip galima neskausmingiau ir saugiau 
atsikratyti tų atgyvenusių skirtumų, tapusių beverčiais 
bendravimo būdų kūrimo požiūriu, kurie, it pūvantys 
rudimentai, kelia nuolatinį infekcijos pavojų internacio- 
naliniam organizmui. Jos privalo kai ką pašalinti, jei 
reikia, kai ką atmesti ir palengvinti naujų adaptacijos 
formų gimimą. 

Tačiau tuo pat metu jos turi visada jautriai atsižvelgti 
į tą faktą, kad šie naujieji būdai, tam, kad įgytų tokią 
pačią, kaip ankstesnieji, funkcinę vertę, negali vien jų 
atkartoti ar būti sukurti pagal tą patį modelį, nenusileis- 
dami iki vis banalesnių ir galiausiai neefektyvių spren- 
dimų. Priešingai, reikia, kad jos žinotų, jog žmonija dar 
turi daugybę nenumatytų galimybių, kurių kiekviena, kai 
tik atsivers, kaskart apstulbins žmones, ir kad progresas 
visiškai nepanašus į tą patogų “pažangų suvienodėjimą", 
kuriame mes ieškome tingaus poilsio, bet yra kupinas 
nuotykių, persilaužimų ir skandalų. Žmonija visada yra 
sankirtoje dviejų prieštaringų procesų, iš kurių vienas 
siekia unifikacijos įvedimo, tuo tarpu kitam rūpi išsaugoti 
ar atkurti diversifikaciją. Kiekvienos epochos ar kultūros 
pozicija sistemoje ir jos užsiangažavimo kryptis remiasi 
tuo, kad tik vienas iš šių dviejų procesų jai atrodo pra- 
smingas, o kitas suvokiamas kaip pirmojo neiginys. 
Tačiau teigti, kaip galbūt norėtųsi, kad žmonija defor- 
muojasi ir tuo pat metu formuojasi, taip pat būtų netikslu. 

Kadangi dviejose plotmėse ir dviejuose opoziciniuose 
lygmenyse reiškiasi du skirtingi taps mo būdai. 

Būtinybę apsaugoti kultūrų skirtingumą nuo pasau- 
liui gresiančios monotonijos ir suvienodėjimo, tarptau- 
tinės institucijos, be abejo, suvokia. Kaip ir tai, kad šiam 
tikslui pasiekti nepakanka puoselėti vietines tradicijas ar 
gaivinti tai, kas negrįžtamai praėję. Turi būti išsaugotas 
pats kultūrų įvairovės faktas, o ne istorinis turinys, kurį 
jam suteikė kiekviena epocha, ir kurio, pasibaigus epo- 
chai, nelieka. Reikia atidžiai stebėti dygstantį grūdą, ža- 
dinti užslėptas galimybes, vystyti istorijos dar neat- 
skleistus Žmonių pašaukimo gyventi kartu būdus; taip 
pat būti pasiruošus sutikti be sutrikimo, pasibjaurėjimo 
ir priešiškumo tai, ką būtinai dar negirdėto atskleis šios 
naujos visuomeninės išraiškos formos. Tolerancija — tai 
ne stebėtojiška pozicija, suteikianti indulgencijas tam, kas 
buvo, ar tam, kas yra. Tai lankstus požiūris, numatantis, 
suprantantis ir skatinantis tai, kas turėtų būti. Žmonių 
kultūrų įvairovė yra už mūsų, aplink mus ir priešais mus. 
Atsižvelgiant į tai, vienintelis mūsų reikalavimas (atitin- 
kamai įpareigojantis kiekvieną individą) turėtų būti toks: 
kad ši įvairovė reikštųsi formomis, kurių kiekviena 
prisidėtų prie kuo didesnio kitų kilnumo. 

